
ARUBA FALTA HOPI RIBA TERENO DI EMPATIA Y INCLUSIVIDAD 


DISCRIMINACION DI PERSONANAN CU DISCAPACIDAD 
Y NECESIDADNAN DIETETICO SPECIAL 


DEN UN CARTA SERIO NA 
PARLAMENTO Y NA GOBIERNO 
DENUNCIA SERIO DI 
ACTONAN FRAUDULENTO DEN 
MANEHO DI N.V. ELMAR 


E MAL UZO DI RECURSONAN 
DI GOBIERNO PA ATAKE 
PERSONAL MESTER STOP 


PROYECTO DI AHOP TA 
DEN SU FASE FINAL 

EMPLEADONAN cu mester sa di 
e modus operandi den maneho di 
N.V. Elmar, presuntamente a dicidi di 
manda un carta pa Parlamento, pa 
Prome Minister Evelyn Wever Croes y 
pa Minister di Energia, Glenbert Croes 
y tambe pa prensa, unda tin denuncia 
serio haci den maneho di e compania 
di electricidad aki. 


Net 
e 
compania 
aki 
Algemene 
Rekenkamer no a investiga di e compa- 
nianan estatal, unda a constata ireg- 
ularidad cu ta tumando luga, unda 
Friends & Family ta keda nombra, etc. 


Esnan cu a manda e carta aki, lo ta 
duna e impresion cu nan sa di kico 
nan ta papia, pa cual Parlamento y 
Gobierno mester demanda un inves- 
tigacion di inmediato. Y eventualmente 
mester haci un denuncia penal tambe 
na Ministerio Publico, pasobra si kere 
cu tur loke ta ser denuncia, claramente 
por papia di un acto fraudulento masha 
serio mes, te cu pa haci e investigacion 
aki, mester hasta suspende e Director 
di N.V,. Elmar per direct. 


Por sinti cu e empleadonan lo ta rabia 
y si Gobierno no haci nada cu nan 
denuncia, nan ta dispuesto di bay den 
accion pa hala atencion di tur demas 
autoridad, ya cu aki no por papia mas 
di integridad di ningun di esnan envolvi. 
E empleadonan hasta lo a cuestiona e 
Hunta Comisario, cu no ta capacita pa 
controla net nada. 


Den pasado tabatin varios denuncia 
di iregularidad den N.V. Elmar, haci 
den prensa, pero nada a ser haci pa 
sikiera habri un investigacion. Anthony 
Irausquin como Director di Elmar lo 


ta hiba un maneho masha dictatorial, 
hasta e lo tin un agenda scondi. E lo ta 
percura pa tin division bao di e traha- 
donan, p’e saca su probecho. 


Manera 
presuntamente 
menciona 
Hunta Comisario no ta haci su trabao, 
lo no tin ningun clase di responsabil- 
idad. E Corporate Governance Code 
lo ta un documento morto. Hunta 
Comisario lo no ta funcionando y sigur 
lo no ta asumi nan responsabilidad y lo 
ta pensa unicamente riba nan compen- 
sacion mensual. 
E control interno lo ta laga di desea. 
Asina p.e. lo a manda e internal auditor 
bay traha na Utilities, mientras lo ta 
sigui sconde informacion, p’e no haya 
sa kico ta kico. 


E director manera carta aki lo ta 
menciona lo ta terorisa e Trahadornan, 
instiga nan contra 
otro, causa discordia p’e por nombra 
su Friends & Family hasta su presunto 
amante den posicionnan clave di 


e compania. Tur esaki lo ta pa kita 
atencion di cierto interes personal y 
comercial di e Director. Segun e denun- 
ciantenan lo a informa, e Director lo ta 
hiba un bida di luho y lo tin indicacion 
cu e tin actividad financiero den exte- 
rior, similar cu e caso den pasado di 
SETAR-Gate. 


E denunciantenan lo a menciona di tin 
prueba y indicacion cu N.V. Elmar a 
bira e capa pa mal uza y enrikece un of 
mas ehecutivo di e compania a costo di 
doño di N.V. Elmar cu ta pueblo. 


E empleadonan lo ta pidiendo pa laga 
haci un investigacion independiente, 
pero profundo di nan denuncia y si por 
laga Algemene Rekenkamer haci esaki.  


En caso cu e denuncia aki en berdad a 
wordo entrega, AWEMainta ta spera cu 
fuera di laga un compania independi- 
ente haci e investigacion, cu mirando e 
acusacionnan haci, mester haci un 
denuncia tambe na Ministerio Publico. 


Den un carta serio na Parlamento y na Gobierno 


Denuncia serio di actonan 
fraudulento den maneho di N.V. Elmar 

MIENTRAS e poblacion di Aruba ta crece y turismo ta 
florece, e isla ta enfrenta un necesidad urgente pa actualisa 
su guia di establecimentonan y localidadnan di recreacion 
pa acomoda miho individuonan cu discapacidad y necesi- 
dadnan dietético special. A pesar di e prevalencia creciente 
di tal rekisitonan, hopi establecimento local ta keda mal 
ekipa pa sirbi e demografia aki di un manera sigur, provo- 
cando preocupacion tocante inclusividad, empatia y sigur- 
idad. 


Por a lesa riba medionan social e disgusto cu un mayor a 
pasa aden ora cu su yiu special cu necesidadnan dietetico 
specifico a wordo nenga entrada pa un atraccion recreativo, 
cu e unico cuminda cu e mucha por come di un manera 
sigur. E motibo cita p’e establecimento ta cu ya e grupo a 
haya descuento riba e prijs di entrada y cu benta di cuminda 
y bebida lo ta su unico metodo di haci ganashi. E pensam- 
ento ariba su mes no ta inusual, sinembargo, ta carece di 
empatia total den caso cu un cliente no por wordo acomoda 
pa motibo di un discapacidad of pa motibo di un of otro 
condicion manera alergia etc. 


Actualmente, ta masha poco establecimento na Aruba ta 
ekipa cu personal educa capacita y un menu adapta pa 
acomoda restriccionnan dietetico pa personanan cu nece- 
sidadnan dietetico adapta. E menu por lo general no ta 
specifica posibel alergenonan, y ora puntra, personal no sa 
tampoco di informa e ingredientenan uza, haciendo dificil pa 
personanan cu limitacion dietetico pa por disfruta di un rato 
ameno pafo di nan cas. 


Lamentablemente e incidente ilustra ariba medionan social 
ayera pa un mayor indigna no ta isola. Ta varios e estab- 
lecimentonan na Aruba cu no por acomoda necesidadnan 
dietetico special of cu ta nenga clientenan e habilidad pa 
trece cuminda specialmente prepara, hasta ora esaki ta 
necesario pa nan salud. E politica aki por pone individuonan 
cu alergia of otro restriccionnan dietético na riesgo y aleha 
clientenan potencial. Hopi biaha, esaki ta surgi di un falta di 
conocemento of un deseo pa maximalisa ganashi a traves di 
benta exclusivo, neglishando e importancia di inclusividad y 
compasion. 


E actitud aki, kisas basa riba ignorancia, no ta refleha e hospi- 
talidad y servicio cu Aruba como isla turistico lo kier repre- 
senta. Den e mundo di awendia ta inpensabel cu hustamente 


na Aruba, cu ta depende 100% riba turismo, ta carece tanto 
di empatia y inclusividad. Ta parce cu a perde tur sentido di 
norma y balor cu Aruba un tempo tabata conoci p’e. Kisas 
si pone den perspectiva di ganashi, y potencial di mercadeo 
cu e sector di hospitalidad y servicio por yega na adapta, 
mirando cu establecimentonan cu ta priorisa e necesi- 
dadnan di tur cliente por atrae un clientela mas amplio, 
incluyendo esnan cu di otro manera lo evita come afo debi 
na nan discapacidad of necesidadnan dietético special. 


Inclusividad no ta solamente referi na religion of preferencia 
di genero, inclusividad ta acepta tur hende pa ken nan ta, 
con nan ta, cu tur nan capacidad y necesidadnan individual. 
Pa loke ta traha e sector comercial lo ta bon pa cuminsa na 
sigura cu tur cliente ta sinti nan bonbini y respeta. 


Aruba falta hopi riba tereno di empatia y inclusividad 
Discriminacion di personanan cu 
discapacidad y necesidadnan dietetico special 


MINISTER di Asuntonan Economico, Comunicacion 
y Desaroyo Sostenibel ta anuncia e prijsnan nobo di 
benta di combustibel entrante 10 juli 2024: 


Gasoline unleaded-premium: 
251,6 cen p/ltr. (- 6,0 cen) 


Diesel LS: 
218,5 cen p/ltr. (+ 0,8 cen) 


Kerosin: 
200,0 cen p/ltr. (+ 1,3 cen) 


E prijsnan ta inclui BBO/BAZV/BAVP 


Cambio den prijs 
di productonan 
petrolero 10 juli 2024 

DESPUES di e reunion publico di parlamento, a surgi un situa- 
cion tristo den cual gobierno, sosteni pa un team grandi di PR, a 
haya necesario pa ataca publicamente e miembro di parlamento 
Marisol Tromp. Esaki a sigui despues di discusionnan fuerte den 
parlamento y ta mustra con baho e normanan politico na Aruba 
a yega. 


Den un pais caminda un Prome Minister mester lansa un campaña 
completo pa defende su posicion despues di un reunion parla- 
mentario, e liñanan di comportacion profesional y integridad ta 
wordo constantemente crusa. Ta berdad cu Sra. Marisol Tromp 
tambe ta opera den un modo di PR ofensivo, pero e diferencia 
crucial ta cu e ta uza su propio recursonan p’esaki, y no e recur- 
sonan di pais Aruba. 


E accionnan di e Prome Minister pa uza recursonan di gobierno 
pa un atake personal ta tanto inmoral como un abuso di placa 
di belasting. E ta un situacion cu ta mina ainda mas e normanan 
caba abou den politica. En bes di uza recursonan di estado pa 
haci atake personal, e enfoke mester ta riba sirbi e interes di e 
pueblo y atende e problemanan real cu e pais ta enfrenta. 
Sra. Tromp, aunke tambe activo den media, ta haci esaki riba 


su propio medionan. Esaki ta contrasta fuertemente cu e uzo 
di recursonan di gobierno door di e Prome Minister pa lansa un 
atake personal. E ta lanta preguntanan serio tocante e integridad 
y prioridad di e gobierno actual. 


E necesidad constante di e Prome Minister pa defende su mes y 
su ministernan di e manera aki ta trece e pregunta dilanti si no ta 
tempo p’e retira. Un lider cu ta asina profundamente envolvi den 
atake personal, y ta uza fondonan publico p’esaki, mester puntra 
su mes si e ainda ta capaz di lidera di un manera efectivo y etico. 


E mal uzo di recursonan di gobierno pa atake personal no ta sola- 
mente dañino p’e individuonan envolvi, pero tambe p’e reputacion 
di e sistema politico den su totalidad. E publico merece lidernan 
cu ta tuma nan responsabilidad na serio y ta actua den e interes 
di e pais, no den nan propio interes. 


Ta tempo pa pone un fin n’e mal uzo di recursonan di gobierno pa 
atake personal. E sucesonan despues di e ultimo reunion parla- 
mentario ta subraya e necesidad urgente pa normanan mas halto 
y mas integridad den e politica di Aruba. 


E Prome Minister mester considera seriamente si su envolvim- 
ento continuo den e tipo di practicanan aki ta compatibel cu su 
funcion, y si no ta miho p’e duna espacio pa un liderazgo nobo cu 
por sirbi e pais cu mas dignidad y respet. 


E mal uzo di recursonan di gobierno 
pa atake personal mester stop 

Aruba Marriott Complex 


WINNER - EMPLOYEE WELLBEING CULTIVATION 

La Cabana Beach Resort & Casino 


WINNER - CHAMPIONING CULTURAL HERITAGE 

MINISTER di Turismo y Salud Publico sr. Dangui Oduber su meta y vision 
ta pa sigui innova y haci uzo di tecnologia moderno p’asina facilita servicio 
y proceso pa nos biaheronan cu ta bishita Aruba.  


E industria di biahe rond mundo ta transformado p’asina facilita e proces- 
onan di biahe door di implementacion di tecnologia. Aruba no ta keda 
atras y asina awe Aruba ta bay tin un sistema di “facial recognition” y 
Digital Travel Credentials p’asina verifica e pasahero su identidad ora di 
drenta y sali di Aruba, cual ta bay duna un servicio unico y rapido pa nos 
bishitantenan. 


Aruba por ta orguyoso pa t’e prome den Caribe pa cuminsa cu un plata- 
forma digital y conhunto cu nos partnernan; SITA, Indicio, Inmigracion di 
Aruba, Aruba Tourism Authority, nos ta premira cu pa fin di 2024 lo por 
haci uzo di e sistema “Aruba Happy One Pass” (AHOP) aki na Aruba.  
  
Aruba a cuminsa e proyecto aki na aña 2022. Dia 5 di November 2023, a 
lansa un programa piloto unda a demostra con e biaheronan por demostra 
nan  informacion via un sistema di Facial Recognition y Digital Travel 
Credentials (DTC). Informacion ta keda warda den e biahero su telefon 
mobil y e biahero lo duna consentimento pa comparti su informacion cu 
inmigracion di Aruba, sin ningun retencion di informacion den e database 
di cualkier tercer partner. 
Ora yega Aruba, e sistema di inmigracion lo uza control biometrico pa 
completa e proceso di control di frontera. Asina aki e biaheronan por 


Proyecto di AHOP ta den su fase final 


pasa den un proceso rapido via un “E-Gate 
Machine” y esaki ta verifica tur e credencialnan 
conforme cu inmigracion su rekisitonan.   


E proyecto aki a ser reconoci como e prome 
na mundo, segun documentacion di Aruba su 
prome video. Te awe, mas cu 500 biahero a 
pidi pa participa den e programa piloto. Aruba 
ta riba e caminda pa implementa AHOP pa 
entrada y salida di nos isla pa fin di aña 2024. 
Aruba ta yama Corsou Bon Bini pa mustra 
interes tambe den un proyecto similar di 
biahe cu credencial, pasobra e ta alinia cu e 
direccion di evolucion di e industria di biahe. 
Sinembargo, Aruba ta enfatisa e importancia 
di tin un metodo sistematico, cu ta traha 
hunto, denter di e islanan. 


Aruba ta spera pa mantene su liderazgo den 
e area aki y duna un danki na tur biahero cu 
a participa n’e proyecto y cu a haya oportun- 
idad pa experiencia e comodidad di biahe aki 
cu Aruba ta ofrece. 


Minister Dangui Oduber sigur ta orguyoso 
cu e proyecto di “Aruba Happy One Pass” ta 
birando un realidad. Aruba un biaha mas lo ta 
un “trendsetter” y lider den innovacion den 
Caribe. 


Biaheronan pa Queen Beatrix Airport pronto 
ta bay haci uzo di un tecnologia avansa cu ta 
bay pone Aruba como pionero den innovacion 
y esaki ta un progreso pa henter e industria 
di turismo y hospitalidad. Minister Oduber 
semper a kere den innovacion y ta opta pa 
sigui desaroya ariba solucionnan y colabora- 
cion pa keda mehora nos producto Aruba.  

DIAMARS pa mas o menos 3:30 marduga na e 
parti noord di Aruba warda costa a intercepta un 
lancha. A bati alarma di biaha na central di polis 
na unda a despacha diferente unidad di polis. 
N’e sitio di e sucedido a presenta departamento 
di Narcotica(UGC). A registra e lancha y a bin 
encontra un cantidad considerabel di droga riba 
e lancha. A bay over na detene den total 4 hende 
homber. 


Dos di e hende hombernan ta nacionalidad 
Colombiano y e otro dosnan ta si nacionalidad 
Venezolano. 


A confisca e lancha pa mas investigacion. 
Cuerpo Policial ta traha incansablemente pa 
combati criminalidad. 
Nos ta haci un apelacion na e pueblo pa si bo sa 
algo of a wak algo yama e tiplijn di polis cu ta 
11141. Bo ta keda anonimo. 


A intercepta lancha y cantidad di droga 

DIAMARS mainta, Prome Minister Evelyn Wever-Croes tabata tin e prome 
reunion cu Secretario di Estado pa Relacionnan den Reino nobo señor 
Zsolt Szabó. E meta di e reunion tabata pa por a cera conoci cu otro, y 
papia riba e prioridadnan di ambos banda. 


Prome Minister a tene su prome reunion cu 
Secretario di Estado nobo Señor Zsolt Szabó 


Durante e reunion, Prome Minister a informa 
señor Szabó riba con Aruba ta para actual- 
mente, cu e economia ta bayendo bon, turismo 
ta creciendo, desempleo a baha, y inflacion ta 
bahando. Tambe a inform’e riba e desaroy- 
onan financiero, y a splic’e cu Aruba t’e unico 
pais den Reino cu tin dos presupuesto cu un 
surplus, y cu e prioridad awor ta pa traduci e 
progreso aki, den bienestar di e ciudadanonan 
di pais Aruba pa yuda tur hende cu e poder 
di compra y combati pobresa. Ta importante 
pa menciona cu Gobierno ya caba a cuminsa 
cu esaki, hisando pension di biehes, hisando 
bijstand, dunando ambtenaarnan un index- 
ering, y dunando aumento di salario n’esnan 
cu ta gana awg 2500 of menos den sector 
priva. 


Prome Minister tambe a menciona e retonan 
cu tin actualmente, di cual un t’e negociacion 
cu Hulanda cu awor tin cu cuminsa cu e gobi- 
erno nobo pa asina purba yega na un interes 
abou definitivo pa cu e debe di covid. Otro 
temanan importante t’e cambio climatico y e 
transicion di energia. 


“E reunion a bay den bon ambiente, na unda 
a haci palabracionnan di con lo bay traha y 
comunica cu otro, sperando asina cu e relacion 
di trabou ta bay ta uno fructifero. Secretario di 
Estado Szabó lo ta bishitando Aruba den luna 
di Augustus pa asina cera conoci cu e isla, y p’e 
tin un miho bista di e trabou duro cu Gobierno 
y comunidad en general a bin ta eherciendo 
pa hiba e pais padilanti”, Prome Minister a 
remarca. 

BOEING a yega na un acuerdo pa declara su mes 
culpable di un cargo di fraude relaciona cu e certi- 
ficacion di su avion 737 Max, cu tabata envolvi den 
dos accidente fatal cu a cobra bida di 346 persona 
na costa di Indonesia y na Etiopia. E gigante 
aeroespacial a dicidi cu admiti culpa ta preferibel 
na un huicio publico prolonga. 


E acuerdo cu e Departamento di Husticia (DOJ) ta 
encera cu Boeing ta paga un multa adicional di 
$243.6 miyon, elevando e total na $487.2 miyon. 
Esaki ta e maximo castigo legal pa e cargo di 
fraude. Boeing mester inverti tambe por lo menos 
$455 miyon den mehoracion di siguridad y lo pasa 
den tres aña di probacion bou supervision di corte. 
Un monitor independiente lo sigura cu Boeing ta 
cumpli cu e condicionnan. E hunta directiva di e 
compania tambe lo mester reuni cu e famianan di 
e victimanan. 


E DOJ a presenta e cargo di fraude original- 
mente na 2021, relaciona cu Boeing a engaña e 
Administracion Federal di Aviacion (FAA) durante 
e proceso di certificacion di 737 Max. E acciden- 
tenan, cu a sosode den menos cu cinco luna di 
diferencia na 2018 y 2019, a wordo conecta na 
un software nobo di control di vuelo yama MCAS 
cu Boeing no a divulga inicialmente na pilotonan 
ni aerolineanan. MCAS a wordo diseña pa preveni 
cu e avion ta baha inesperadamente pero a activa 
eroneamente debi na lecturanan di sensor robes, 
causando e accidentenan. 


Famianan di e victimanan di e accidentenan 
ta indigna pa e acuerdo di culpabilidad, argu- 
mentando cu e ta demasiado suave. Nan ta pidi- 
endo un huicio, multanan substancial y cargonan 
criminal contra ehecutivonan di Boeing. Zipporah 
Kuria, kende su tata a fayece den e accidente 
di Ethiopian Airlines, a expresa decepcion cu e 
acuerdo ta preveni mas investigacion den e acci- 
dentenan. Javier de Luis, kende a perde su ruman 
muhe den e mesun accidente, ta kere cu e castigo 
no ta refleha e gravedad di e accionnan di Boeing. 
Nadia Milleron, kende su yiu muhe tambe tabata 
un victima, kier pa e lidernan di Boeing wordo teni 
responsabel pa nan decisionnan. 


Un Hues di Distrito di Merca na Fort Worth, Texas, 
lo revisa e acuerdo. E por acepta esaki manera e ta 
of rechasa esaki, potencialmente hibando na rene- 


Boeing ta acepta culpa den caso di fraude 
relaciona cu accidentenan di 737 Max 


gociacion. Accionnan den pasado ta sugeri cu e por pospone e decision di e DOJ 
a pesar di controversia tocante con e tipo di acuerdonan aki ta usurpa autoridad 
hudicial. 


E negoshi di Boeing a sufri desde e accidentenan, cu e compania no a logra 
sigura pedidonan nobo pa e Max na April y Mei. E rival Europeo Airbus a surpasa 
Boeing den produccion y entrada di avionnan. E buskeda di Boeing pa un CEO 
nobo pa reemplasa David Calhoun, kende tin plan pa baha na final di aña, ta 
aumenta su retonan. 


A pesar di e conviccion di delito grave, ta poco probabel cu Boeing lo perde 
su contractonan di gobierno. Agencianan hopi biaha ta otorga excepcion pa 
“interes nacional convincente.” E Departamento di Defensa lo evalua e plannan 
di remediacion di Boeing prome cu dicidi riba accionnan adicional. 


E acuerdo di culpabilidad ta resolve solamente e cargo di fraude relaciona cu e 
accidentenan. Otro investigacionnan ta continua, incluyendo esunnan di e FBI, 
e Hunta Nacional di Siguridad di Transporte (NTSB) y FAA den e practicanan 
di fabricacion di Boeing y un explosion di panel recien riba un Max di Alaska 
Airlines. 
E acuerdo di Boeing pa declara su mes culpabel ta marca un momento significa- 
tivo den e secuela di e accidentenan di 737 Max. Mientras e ta busca pa supera 
un mancha scur grandi riba su reputacion, e scrutinio continuo y e insatisfac- 
cion entre famianan di victimanan ta indica cu e retonan pa e gigante aeroespa- 
cial ta leu di caba. 

UN ola di calor persistente ta sigui afecta Merca, kibrando 
recordnan y causando varios morto den e region west. Mas 
cu 50 miyon hende ta actualmente bou alerta di calor, mien- 
tras e Servicio Nacional di Meteorologia ta adverti di ries- 
gonan di calor modera pa severo den hopi area. 
California y Nevada ta preparando pa mas temperatura 
record den e siman cu ta bin. E Centro di Prediccion di 
Tempo di e Servicio Nacional di Meteorologia a adverti cu pa 
diahuebs, e calor lo move for di e parti noroeste di Pacifico 
pa e parti west di e Intermountain West y e High Plains nort. 


Oregon a raporta cuater posibel morto relaciona cu calor 
durante e weekend, cu tres di e victimanan ta residente di 
Multnomah County. Aunke e mortonan aki a sosode despues 
cu e condado a declara un estado di emergencia debi na e 
temperatura extremo, investigacionnan adicional lo confirma 
si calor tabata e causa principal. 


Death Valley, California, conoci pa su calor extremo, a 
registra temperatura di 129 grado durante e weekend. 
Tragicamente, un bishitante a fayece debi na exposicion na 
calor, y un otro a wordo hospitalisa mientras e tabata core 
motorcycle den e area. E respuesta di emergencia a wordo 
stroba como cu helicopternan medico no por a opera den 
temperatura mas halto cu 120 grado. 
Mike Reynolds, e superintendente di e Parke Nacional di 
Death Valley, a urgi bishitantenan pa limita actividadnan 
pafo y keda den ambiente cu airco pa evita malestarnan 
relaciona cu calor. E parke a consistentemente wak temper- 
atura di 125 grado of mas halto desde 4 di juli, un tendencia 
cu ta spera di continua. 


Las Vegas tambe a establece un record nobo, experenci- 
ando temperatura mas halto cu 110 grado desde diaranson, 
cu expectativanan cu e racha aki lo sigui te por lo menos 
diadomingo. E temperatura di e parti oost di California a 
surpasa 110 grado, mientras cu Phoenix, Arizona, a registra 
un temperatura sofocante di 92 grado como su temperatura 
mas abou di dia. 
E ola di calor ta extende te e Costa Oost, unda temperatura 
cu ta surpasa 100 grado ta algo comun, aunke sin avisonan 
di calor excesivo. E servicio di tempo ta conseha residen- 
tenan pa keda hidrata, keda paden, y controla bisiñanan 
vulnerabel. 


Den e parti zuidwest, avisonan di calor inusual a wordo emiti 


pa elevacion mas halto, incluyendo areanan rond di Lake 
Tahoe. Ta spera cu e parti west di Nevada y noordoost di 
California lo wak temperatura cu ta keda mas halto cu 100 
grado te weekend. 
Tambe ta anticipa temperatura record na Furnace Creek, 
California, unda temperatura por yega 130 grado. E area 
aki ta mantene e record discutibel pa e temperatura mas 
halto registra riba Tera na 134 grado na juli 1913, aunke 
hopi experto ta reconoce e lectura di 130 grado na juli 2021 
como e record berdadero. 


E calor extremo a hiba na varios morto relaciona cu calor. Na 
Maricopa County, Arizona, cu ta inclui Phoenix, tabatin por 
lo menos 13 morto confirma relaciona cu calor e aña aki, cu 
mas cu 160 caso adicional sospechoso ainda bou investiga- 
cion. Esaki no ta inclui e morto tragico di un mucha homber 
di 10 aña cu a sufri un evento medico relaciona cu calor 
mientras tabata hike na Phoenix. 


Expertonan di clima ta conecta e ola di calor intenso aki 
cu e crisis climatico actual. Juni a marca e di diesdos luna 
consecutivo cu temperatura global por lo menos 1.5 grado 
Celsius mas halto cu nivelnan pre-industrial, segun e servicio 
di monitoreo di clima di Union Europeo, Copernicus. E aña 
cu a pasa a wak un aumento di temperatura global promedio 
di 1.64 grado Celsius compara cu temponan pre-industrial. 


E recordnan aki ta destaca e urgencia di atende cambio 
climatico. Bou di e Acuerdo di Paris di 2015, nacionnan a 
compromete pa limita e calentamiento global na 2 grado 
Celsius, preferiblemente 1.5 grado. E violacion consistente 
di e limite aki ta indica un necesidad urgente pa accion 
climatico global. 


E ola di calor persistente aki ta subraya e impacto creciente 
di cambio climatico y e necesidad urgente pa medidanan pa 
mitiga su efectonan riba salud publico y siguridad. 


Ola di calor persistente na Merca 
ta kibra record y causa fatalidad 

UN serie di atakenan cu misil Ruso riba 
ciudadnan Ucraniano, incluyendo Kyiv, a laga 
por lo menos 37 persona morto y mas cu 
170 herida. E atake a wordo dirigi riba varios 
localidad, incluyendo e hospital di mucha 
Okhmatdyt na Kyiv, cual t’esun di mas grandi 
di su tipo den e pais. 


E atake riba e hospital a resulta den dos morto 
y por lo menos 16 herido. Personal medico 
a core pa evacua pashentnan, incluyendo 
muchanan cu tabata pasando den operacion 
y esnan den unidadnan di cuido intensivo. Mas 
cu 600 pashent a wordo evacua, cu mas cu 
100 transferi pa otro facilidadnan. Videonan 
for di e escena a mustra boluntario y servi- 
cionan di emergencia trahando pa ruim op e 
ruinanan y rescata esnan atrapa. 


E atakenan, cu a sosode durante oranan 
di mainta, a wordo condena pa Presidente 
Ucraniano Volodymyr Zelensky, kende a 
yama un reunion di emergencia di e Conseho 
di Siguridad di Nacionnan Uni pa atende e 
asunto. Presidente Mericano Joe Biden tambe 
a condena e atake, yamando e un “recor- 
datorio horibel di e brutalidad di Rusia.” El 
a reitera e sosten Mericano pa Ucrania y a 
anuncia plannan pa fortalece e defensa aereo 
di Ucrania. 


Ademas di e hospital, un facilidad medico priva 
na Kyiv tambe a wordo alcansa, resultando 
den e morto di cinco miembro di personal y 
dos pashent. E ministerio di defensa di Rusia a 
reclama cu e atakenan tabata dirigi riba insta- 
lacionnan militar y basenan aereo. 
Testigonan presencial a relata e momen- 
tonan teribel durante e atake riba e hospital, 
describiendo e caos, huma, y heridanan sufri 
pa personal medico y pashentnan. E hefe di 
derechonan humano di Nacionnan Uni, Volker 
Turk, a expresa conmocion riba e daño n’e 
unidadnan di cuido critico y di oncologia di e 
hospital. 


E forsa aereo di Ucrania a reporta cu nan a 
baha 30 for di 38 misil lansa pa Rusia. Minister 


Rusia ta ataca ciudadnan Ucraniano 


Matando decenas y dañando hospital di mucha 


di Defensa Rustem Umerov a renoba yamadanan pa mas sistema di 
defensa aereo pa proteha e ciudadnan Ucraniano. Sirenanan di alarma 
aereo a sigui zona na Kyiv mientras boluntarionan a entrega suministro 
n’e hospital afecta. 


E atake ta bin prome cu un cumbre di NATO na Washington, unda ta spera 
cu medida nobo pa sostene Ucrania lo wordo anuncia. 

We Are 


Join Our Award-Winning Team 
#21 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BENEFITS 


ATTRACTIVE SALARIES 
WITH VARIOUS BONUS OPPORTUNITIES 


5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS AT TARA ECO, 
A MAJOR LOCAL SUPERMARKET AND GARAGE 


HOST/HOSTESS (AM/PM) 


ROOM ATTENDANT 
HOUSEMAN 


CONCIERGE/FRONT DESK AGENT 
FRONT OFFICE SUPERVISOR 


HOUSEKEEPING SUPERVISOR 


BARTENDER 
BEACH ATTENDANT 


SALES & MARKETING DIRECTOR 
SUSTAINABILITY MANAGER 


HR COORDINATOR 


E panorama di inversion responsabel ta cla pa cambionan grandi den 2024, 
impulsa pa presionnan regulatorio creciente, e necesidad urgente pa accion 
climatico, y e integracion di finansa sostenibel den e mercado general. Mas 
inversionista y institucionnan financiero ta reconoce e importancia di integra 
factornan ambiental, social, y di gobernacion (ESG) den nan strategianan, e 
enfoke ta cambiando for di practica specialisa pa practica general. 


Un di e impulsonan principal di e transformacion aki t’e enfasis creciente riba 
impacto climatico. Companianan awor ta mira sostenibilidad no solamente como 
un asunto etico of di cumplimento, pero como un oportunidad strategico pa crea 
balor. Cu e urgencia creciente pa atende cambio climatico, inversionnan dirigi na 
emisionnan neto cero y apoyando e transicion na un economia di carbon abou ta 
birando central pa agendanan corporativo. E cambio aki ta spera di trece benefi- 


C O M E R C I O 


Inversion responsabel como herment pa cambionan significante 


cionan ambiental y financiero substancial. 


Hunto cu e enfoke riba impacto climatico, tin 
un demanda creciente pa data consistente y di 
calidad halto pa sostene inversionnan sostenibel. 
Innovacion den captura y analisis di data, incluy- 
endo inteligencia artificial, ta permitiendo inver- 
sionistanan pa cuantifica miho e impacto y 
dependencia di nan inversion riba factornan ESG. 
E tendencia aki pa un uzo mas profundo di data 
ta esencial pa tuma decisionnan informa y logra 
miho resultadonan di inversion. 


Finansa combina ta emergiendo como un instru- 
mento crucial pa cera e diferencia financiero 
den mercadonan emergente. Combinando inver- 
sionnan publico y priva, finansa combina ta 
mobilisa capital pa proyectonan sostenibel cu di 
otro manera por ta mucho riesgoso of no rend- 
abel. Iniciativanan legislativo por provee sosten 
solido pa tecnologia berde y sectornan di energia 
limpi, impulsando e tendencia aki ainda mas. 


E panorama regulatorio cambiante ta un otro 
factor critico formando e futuro di inversion 
responsabel. Rekisitonan di reporte mas estricto 
y regulacionnan nobo, manera e EU’s Sustainable 
Finance 
Disclosure 
Regulation 
(SFDR), 
ta 
promoviendo mayor transparencia y responsabi- 
lidad. E cuadronan aki ta sigura cu capital ta flui 
pa inversionnan genuinamente sostenibel, refor- 
sando e importancia di factornan ESG den tuma- 
mento di decision financiero. Mientras inversion 
responsabel ta sigui gana tereno, strategianan 
di propiedad activo, unda inversionistanan ta 
envolve directamente cu companianan riba asun- 
tonan di sostenibilidad, ta birando mas comun, 
impulsando miho rendimento ESG y mitigando 
riesgonan asocia cu practica no sostenibel. 


Resumiendo, 2024 ta poni pa ta un aña historico 
pa inversion responsabel, caracterisa p’e inte- 
gracion di sostenibilidad den strategianan di 
inversion central, cuadronan regulatorio mehora, 
y mecanismo financiero innovativo apoyando 
desaroyo sostenibel. E tendencianan aki ta 
destaca e reconocimento creciente cu inversion 
responsabel ta esencial pa creacion di balor a 
largo plazo, haciendo e un parti indispensabel di 
e panorama financiero. 

deporte@awemainta.com 


ARUBAANSE Voetbal Bond ta informa cu 
desde 9 Juli 2024, tin un ‘Women’s Football 
Coordinator’, den nomber di Sra. Gina Chirino. 


Sra. Gina Chirino a nace na Aruba y despues di 
biba 13 aña na Boneiro e ta regresa cas bek y 
ta cla pa un reto nobo. Sra. Gina tin experencia 
amplio den mundo di futbol internacional, 
mirando cu su persona a fungi como Match 
Commissioner, Match/Venue Coordinator na 
diferente torneonan grandi di Concacaf e.o. 
W Champions como tambe n’e prome W Gold 
Cup 2024. Alabes Sra.Gina a traha n’e ultimo 
CFU Girls Challenge Series na Antigua. Pronto 
nos lo host e torneo di Concacaf Girls U15 pa 
prome biaha den historia di cual lo bay tin 12 
pais cu lo competi aki na Aruba y sigur cu su 
experticio den mundo internacional lo brinda 
un sosten enorme na nos Federacion y su rol 
nobo. 


Sra. Gina a fungi un tempo como Club Licensing 
Manager na Federacion di Futbol di Boneiro, 
sigur un area cu tambe lo por traha riba esaki 
localmente. 


Sra. Gina ta comparti su pensamento cu 
Futbol Femenino mester mas conscientisacion 
y cu futbol ta mas cu e 90 minuut nan di wega. 
Futbol tin varios otro oportunidad nan y den 
su rol nobo e lo sa di uza lo maximo di su 
experiencia internacional pa sigui engrandece 
futbol femenino. 


Ban brinda Sra. Gina un caluroso bon bini. 


Practice for Advanced Dentistry 


JOB Opportunity 


Dental assistant 


Due to the high demand for Bio-Immune Dentistry treatments 
we are looking for an experienced dental assistant. Besides 
basic dentistry our practice with 4 dentists also offers cosmetic 
and reconstructive dentistry (if needed with implants), 
orthodontics and the newest Bio-immunological Dentistry. 


Bio-Immune Dentristry looks at the relation of the teeth and 
silent inflammation of the jawbone with auto immune /chronic 
diseases like rheumatism, fibromyalgia, allergies, cardiovascular, 
neuro- degenerative diseases (Alzheimer, multiple sclerosis, ALS), 
(breast) cancer and metastasis and neuralgia. 
In normal bone the Rantes/CCL 5 chemokines are 149 pg/ml and 
with affected jawbone/teeth the Rantes/CCL5 levels are up to 
8.000-10.000 pg/ml causing onset of these conditions, which 
is unknown among medical specialists. 


Requirements: 
- Diploma dental assistant 
- 4 languages Dutch, Spanish, English, Papiamento 
- Computer skills 
- Good people skills 
- Representable 
- Good communication skills 
- Multitasker 


- Attractive working hours 


Interested? Sent your CV to info@dentistaruba.com 


Sra. Gina Chirino ta lidera 
Futbol Feminino na Aruba 

Kwart Final 


5 Juli 2024 
6 Juli 2024 


5 Juli 2024 
6 Juli 2024 


Spaña 
Inglatera 


Portugal 
Hulanda 


2-1 
1(5)-1(3) 


0(3)-0(5) 
2-1 


Alemania 
Suisa 


Francia 
Turkia 


Semi Final 


9 Juli 2024 
10 Juli 2024 


Spaña 
Hulanda 
2-1 
--- 
Francia 
Inglatera 

SPAÑA t’e prome pais cu a sigura nan pase pa 
final di e copa Europeo 2024. 
Kedando na prome luga den Grupo B, ganado 
Croatia 3-0, Italia 1-0 y Albania 1-0, pasa pa 
ronde di 16, gana Georgia 4-1, sigui pa cuarto 
final contra di Alemania. 


Tur hende a pensa cu eynan tur cos lo caba, pero 
nan a gana e partido aki tambe cu score di 2-1 y 
asina ey pasa p’e semi final cu a tuma luga ayera 
contra di Francia. E unico pais sin a perde un 
partido ainda. 


Francia, cu no ta a bin ta demostra e Francia 
cu tur hende conoce, cu nan hungado estelar 
hungando cu nanishi kibra, semper ta keda un 
pais temi den futbol. Esaki por a keda demostra 
ora cu den apenas di 8 minuut di e partido, Randal 
Kolo Muani ta anota e gol di bay ariba pa Francia. 
Tur e Spañonan a drenta panico paso a teme loke 
tabata wordo bisa, esta cu Francia por bin por la 
goma y hunga nan nivel cu ta custumbra di wak 
nan desplega riba veld. 


Pero Lamine Yamal, cu diasabra awo ta cumpli 17 
aña, ta empata e partido na di 21 minuut y despues 
di apenas 4 minuut su compañero Dani Olmo ta 
hinca esun di bay ariba. Yamal asina aki ta bira e 
hungado di mas hoben pa subi veld den un semi 
final di Euro Cup, mas ainda ta bira e hungado di 
mas hoben pa anota un gol den Euro Cup. 


Di eynan, Spaña a cuminsa cu nan tactica di 
semper, mantene e bala den nan poder, yega te 
dilanti gol buscando un oportunidad, pero si no 
ta haya esaki, ta hiba e bala bek patras na nan 
portero kende ta calma tur cos y ta bolbe purba 
un atake. Francia a haya algun oportunidad, pero 
e defensa di Spaña tabata bon planta dilanti e 
porteria y tabata defende esaki debidamente. 


Awo Spaña lo bay sinta warda e ganado entre 
Hulanda y Inglatera cu lo ta enfrentando otro awe 
tardi pa 3or. Por nota e locura rond di Aruba ora 
Hulanda ta hungando y principalmente ora nan 
gana. Nos lo wak un final Spaña contra Hulanda? 
Un revancha pa Hulanda, mirando cu Spaña a gana 
nan 1-0 den mundial na 2010? Nos lo wak diado- 
mingo pa 3or di atardi, caminda e final di Euro Cup 
lo wordo hunga! 


Spaña invicto den Copa Europeo 2024 

Kwart Final 


Semi Final 


4 Juli 2024 


9 Juli 2024 


5 Juli 2024 


Argentina 


Argentina 


1(4)-1(2) 


2-0 


1(3)-1(4) 


Ecuador 


Canada 


Venezuela 


6 Juli 2024 


10 Juli 2024 


6 Juli 2024 


Colombia 


Uruguay 


5-0 


--- 


0(4)-0(2) 


Panama 


Colombia 


Uruguay 
Brazil 
Canada 

E pitcher rookie di Pittsburgh Pirates, Paul 
Skenes, a graba su nomber den historia di 
Major League Baseball door di sigura un luga 
den e Wega di All-Star 2024. E logro remar- 
cabel aki ta marca Skenes como e prome 
hungado pa gana un seleccion pa All-Star den 
e temporada despues di su seleccion como e 
prome escogencia general den e Draft di MLB. 


Skenes di 22 aña, cu a wordo selecta for di 
Louisiana State University, a haci un impacto 
significante den su temporada di debut. E ta 
conta cu un record impresionante di 5-0 cu 
un earned-run average di 2.12 y 78 strike- 
outs den 10 wega como pitcher habrido. 
Inicialmente cuminsando e temporada den 
e liganan menor, Skenes a demostra rapida- 
mente su habilidad y a gana su luga den e 
liganan major. 


Den un video conmovedor publica pa e Pirates 
riba X, Skenes a expresa su gratitud, bisando, 
“Mi ta simplemente agradecido pa boso tur. 
Desde e prome dia cu mi ta aki, mi ta parti 
di e ekipo. Pues, mi no por a logra esaki sin 
boso.” Su compañeronan di ekipo a responde 
cu un ovacion, celebrando e logro di e pitcher 
hoben. 


E votacion pa All-Star di e aña aki a mira 
32 hungado wordo selecta pa prome biaha, 
mustrando un ola nobo di talento den e liga. 
E Philadelphia Phillies, liderando e liga cu e 
miho record, tabatin shete hungado nombra 
como All-Stars. Nan lista di All-Stars ta inclui e 
pitchernan Zack Wheeler, Ranger Suárez, Jeff 
Hoffman, y Matt Strahm, hunto cu e hunga- 
donan di posicion Bryce Harper, Trea Turner, y 
Alec Bohm. 


E Los Angeles Dodgers a sigui di cerca cu seis 
seleccion pa All-Star. Den e Liga Americano, e 
Cleveland Guardians a lidera cu cinco hungado 
logrando e ekipo di All-Star. E Wega di All-Star 


Den su temporada como Rookie 


Paul Skenes ta marca historia den 
MLB cu su seleccion pa All-Star 


di MLB 2024 ta programa pa 16 di Juli na Globe Life Field na Arlington, 
Texas. 
E evento anual aki lo presenta e miho talentonan di e liga, brindando un 
plataforma pa streanan manera Skenes pa demostra nan habilidad riba un 
escenario nacional. E seleccion historico di Skenes ta subraya su talento 
excepcional y e futuro briyante su dilanti tanto p’e como pa e Pittsburgh 
Pirates. 

TAYLOR Fritz a logra un comeback remarcabel pa derota 
Alexander Zverev den un wega emocionante di cinco set 
durante e di cuater rond di Wimbledon dialuna. Superando un 
deficit di dos set, e Americano di 13th seed a sigura su luga 
den e kwartonan di final cu un victoria di 4-6, 6-7 (4), 6-4, 7-6 
(3), 6-3 riba Centre Court. 


E wega, marca pa tension y drama halto, a extende pa 3 1/2 
ora bou di e dak retractabel cera. E tabata e di 35 wega di 
cinco set na Wimbledon e aña aki, empatando e record pa e 
cantidad mas hopi na cualkier evento di Grand Slam den e era 
Open. E comeback di Fritz tabata e di 11 for di un deficit di dos 
set den e torneo aki, un otro record. 


Zverev, hungando cu un lesion di weso na su rudia drechi, a 
expresa frustracion riba e animo entusiasta for di e box di invi- 
tado di Fritz den e di cinco set. Esaki a hiba na un intercambio 
prolonga y un poco tenso na net despues di e wega. A pesar di 
e tension, Fritz a bagatelisa e incidente, enfocando na luga di 
esaki riba su logro. “Tabata increibel pa haci esey riba Centre 
Court na Wimbledon, dos set atras,” e Californiano di 26 aña 
a bisa. 


Zverev a clarifica cu su frustracion no tabata dirigi na Fritz ni 
su coachnan pero na otro miembronan di e grupo di apoyo 
di Fritz, sugeriendo cu nan emocion tabata excesivo mirando 
su condicion fisico. “Mi tabata hungando riba un pia,” Zverev 
a remarca, resaltando e impacto di su lesion di rudia riba su 
mobilidad. 


E estadisticonan a subraya e actuacion resiliente di Fritz. El a 
converti dos di cuater break point, a dal 15 aces, y a comete 


cero double-fault. E wega a presenta 124 ganado, cu Fritz 
contribuyendo 69, y 56 eror no forsa, cu Fritz responsabel pa 
23. 
E victoria aki ta marca e di cuater kwart-final di major di Fritz 
y e di dos na Wimbledon. Anteriormente el a yega e kwartonan 
di final di Wimbledon na 2022, unda el a perde contra Rafael 
Nadal. Reflexionando riba su wega venidero contra e Lorenzo 
Musetti di 25th seed, un prome biaha kwart-finalista di Slam, 
Fritz a nota, “Esaki lo ta mi prome kwart-final unda mi ta e 
persona cu mas experiencia.” 


Fritz ta uni na Tommy Paul den e ultimo ocho, haciendo esaki 
e prome biaha desde 2000 cu dos homber Americano a yega 
e etapa aki na Wimbledon. Mientrastanto, Novak Djokovic, e 
campeon di Wimbledon shete biaha, a derota e Holger Rune 
di 15th seed 6-3, 6-4, 6-2, preparando un enfrentamento di 
kwart-final cu e Alex de Minaur di 9th seed. 


Den otro weganan, Lorenzo Musetti a avansa pa su prome 
kwart-final di Grand Slam door di derota Giovanni Mpetshi 
Perricard. Italia a haci historia cu tres kwart-finalista di single 
na un major pa prome biaha, como cu Musetti a uni na Jannik 
Sinner y Jasmine Paolini. 


E di cuater rond femenino a mira victoria pa e campeon di 2022 
Elena Rybakina, e Elina Svitolina di 21th seed, y e campeon di 
French Open 2017 Jelena Ostapenko. Rybakina a avansa ora 
Anna Kalinskaya a retira debi na un lesion di pols. Svitolina, 
mustrando solidaridad cu su pais natal Ucrania, a bisti un cinta 
preto y a supera Wang Xinyu facilmente. Krejcikova a derota 
Danielle Collins, y Ostapenko a gana Yulia Putintseva, kende 
anteriormente a elimina e Iga Swiatek di prome seed. 


E victoria di Fritz contra Zverev ta destaca su forma impresion- 
ante riba yerba, extendiendo su racha ganado na ocho wega, 
incluyendo un titulo na Eastbourne prome cu Wimbledon. 
Reflexionando riba su wega, Fritz a declara, “Loke mi ta 
disfruta mas riba yerba ta djis ora bo dal un bon tiro, bo ta 
wordo recompensa pe.” 


Den un comeback emocionante 


Taylor Fritz a triunfa riba Alexander Zverev na Wimbledon 

KEEGAN Bradley a wordo apunta 
como e capitan di e ekipo Mericano pa 
Ryder Cup 2025 na Bethpage Black na 
New York, despues cu Tiger Woods a 
dicidi di nenga e rol. E PGA of America a 
haci e anuncio riba Instagram despues 
cu e seleccion di Bradley a cuminsa 
circula mas tempran den dia. 


Esaki ta marca e prome biaha cu 
Bradley ta lidera un ekipo di Ryder Cup, 
hungando solamente riba dos ekipo 
anterior sin ningun experiencia como 
capitan assistent. 


Cu 38 aña, Bradley lo t’e capitan 
Mericano mas hoben desde Arnold 
Palmer na 1963. Su nombramento ta 
bin despues di lunanan di negociacion 
cu Woods, kende tabata e prome esco- 
gencia di e comite di Ryder Cup. Woods, 
kende ta hunga un schedule limita y ta 
hopi envolvi cu PGA Tour Enterprises, 
a cita su inhabilidad pa compromete 
completamente n’e tareanan di capitan 
debi na su otro responsabilidadnan. 


Bradley, naci na New England y ex-golf- 
ista di St. John’s University, ta conoci 
pa su seis victoria di PGA Tour, incluy- 
endo e PGA Championship di 2011. A 
pesar di un temporada fuerte aña pasa, 
Bradley a wordo pasa por alto p’e ekipo 
di Ryder Cup 2023, cu a lag’e deter- 
mina pa contribui na futuro exitonan 
Mericano. 


E presidente di PGA of America, John 
Lindert, a expresa confiansa den 
Bradley, resaltando su pasion y rela- 
cionnan den e deporte como balornan 


inestimabel p’e competencia venidero. 
E historia di Bradley den Ryder Cup ta 
inclui su debut na Medinah na 2012, 
unda el a forma ekipo cu Phil Mickelson 
y a bay 3-0 prome cu perde contra Rory 
McIlroy den singles. Su ultimo apari- 
cion den Ryder Cup tabata na 2014 
na Gleneagles, unda el a wordo poni 
riba banki pa capitan Tom Watson pa 
ambos sesion di diasabra. 


E seleccion di Bradley ta desvia for 
di e perfil tipico di capitan di Ryder 
Cup, cu ta normalmente hungadonan 
net despues di nan prime y hopi 
biaha ta sirbi como capitan assistent 
prome. E cambio aki ta lanta pregun- 
tanan tocante si e capitannan inmed- 
iato anterior, manera Zach Johnson, lo 
sigui sirbi como assistent den weganan 
futuro. 


E nombramento di Bradley a wordo 
supuestamente 
retrasa 
debi 
n’e 
proceso prolonga di selecciona Woods 
y despues move pa otro candidatonan. 
Inicialmente, Phil Mickelson tabata un 
favorito p’e rol debi na su popularidad 
na Bethpage Black, pero su envolvim- 
ento cu e liga rival LIV Golf a haci’e un 
escogencia controversial. 


Bradley ya caba ta preparando pa su rol 
nobo cu un sesion di training di media 
na New York y lo wordo formalmente 
introduci na un conferencia di prensa. 
El a expresa su emocion, declarando, 
“E Ryder Cup ta diferente di cualkier 
otro competencia den nos deporte, y 
e edicion aki sin duda lo ta particular- 
mente special mirando e historia rico 
y e fanaticonan entusiasta n’e cancha 
iconico aki.” 


Despues di rechaso di Tiger Woods 


Keegan Bradley nombra Capitan di US Ryder Cup 

MADBOR 
C o n s u l t a n c y 


Documento Comercial y Support 


Oferta / Presentacion 
Programa di rekisitonan 
Citacion 
Informacion 
Contrato (den concepto) 


Operacion 


Analisis di Proceso 
Descripcion di Proceso 
Descripcion di Protocol 


Apoyo Empresarial 


Mediacion 
Consulencia/ Conseho 
Comersialisacion 


Documentacion oficial (di e empresa) : 


Prepara 
Verifica 
Traduccion-4 idioma: 
(Ingles, Hulandes, Spaño, Papiamento) 


Priva 


Scirbi carta (oficial) - 4 idioma 
Traha Curriculum Vitae 
Carta di solicitud 
Mediacion serca instancianan - 4 idioma 



Ban 
Papia 


Turning Ideas into Breakthrough Solutions 


+297-7456724 


NOS Tera tin un historia rico y misterioso yen di eventonan fascinante. AWEMainta 
ta presenta diesun hecho impresionante di nos planeta cu probablemente bo no 
tabata sa ainda. 


1. Flornan ta existi desde solamente algun shen miyon aña pasa. Flornan a 
aparece entre 250 y 140 miyon aña pasa. E fosil di flor mas bieu ta mas o menos 
di 162 miyon aña bieu, pero e evidencia di matanan cu ta floria ta data princi- 
palmente di 125 miyon aña pasa. 


2. E Tera ta mas liso cu un bala di biyar, aunke e Tera tin sero y oceanonan, su 
superficie ta mas liso cu un bala di biyar. E diferencia di altitud entre e sero mas 
halto (Mt. Everest) y e canal di oceano mas profundo (Marianentrog) ta cay den 
e standard di suavidad di un bala di biyar. 


3. E sero di mas halto ta depende di unda bo ta midi e sero. Mt. Everest ta 
6.1 kilometer ariba nivel di lama, pero Mauna Kea, midi for di fondo di lama, ta 
10.2 kilometer halto. Sinembargo, e Chimborazo na Ecuador ta yega mas leu for 


Bon pa sa 


di e centro di tera pa motibo di e protuberancia 
terestre na e equator. 


4. E nivelnan halto di oxigeno a haci cu insec- 
tonan tabata enorme 300 miyon aña pasa. Algun 
insecto, manera e ‘griffinflies’, tabatin un ‘wing- 
span’ di 69 cm. E nivelnan mas halto di oxigeno 
(9% mas cu awor) a contribui na e grandura 
gigantesco aki. 


5. E awa den nos lama por ta mas bieu cu solo. 
Probablemente e awa riba Tera ta bini di nubianan 
di gas friu cu ta forma strea, loke ta nifica cu parti 
di nos awanan ta biyones di aña bieu. 


6. E Tera a pasa den cinco extincion impor- 
tante, incluyendo esnan di e Ordovicium, 
Devonian, Permian-triassico, Triassic-jurassico y 
Cretaceous-tertiarico. E extincion di e Permian- 
triassico tabata e mas devastador, cu e extincion 
di 96% di tur e especie. 


7. Te cu 80% di oxigeno riba tera ta wordo produci 
door di lama, specialmente door di plankton 
manera prochlorococcus. E organismonan micro- 
scopico aki ta duna mas oxigeno cu full e selva 
tropical combina. 


8. E cueba seya di Rumania, Movile, cu a wordo 
descubri na 1986, tabata seya pa 5.5 miyon aña. 
E cueba ta contene ecosistemanan unico y 36 
especie endemico. 


9. E asteroide cu a caba cu e dinosaurionan 66 
miyon aña pasa a causa un crater di 180 kilo- 
meter di diametro. E efecto tabata catastrofico, 
cu temblor, awasero di candela y un nubia di polvo 
cu a dura añanan blokiando luz di solo y destruy- 
endo e cadena di cuminda. 


10. Formacion oceanico for di miyones di aña di 
awasero: alrededor di 3.8 biyon aña pasa, e Tera 
a bira friu, loke a causa cu e awa a condensa y 
a tapa e superficie cu oceanonan despues di 
miyones di aña di awasero. 


11. Tera: un planeta misterioso y fascinante. E 
echonan aki ta enfatisa e historia complica y fasci- 
nante di nos planeta. For di insectonan gigante 
y oceanonan antiguo te na extincion masivo y 
ecosistema unico, e Tera ta keda un fuente di 
asombro y descubrimento. 

A tarda 3 aña pa Minister di transporte bin 
bisa cu Arubus NV ta bancarota. Si no ta na 
prome luga e rapport di Controlaria General 
cu a bin den publicidad y tambe e traha- 
donan di Arubus cu tin 2 aña ta bringa pa nan 
derechonan, e berdad no a sali na cla y awe 
ainda gobierno lo sigui draai rond di e prob- 
lema na Arubus. 


Locual e Minister a duna di compronde ta cu 
durante 3 aña cu su persona ta den gobi- 
erno no a haci nada pa Arubus. A transcuri 
hopi tempo pa despues bin bisa cu Arubus ta 
bancarota. Cu e expresion aki e Minister ta 
duna su mes un Brevet van Onvermogen. 


Sino ta p’e rapport di Contraloria General 
awe tur cos lo a keda scondi. No ta sola- 
mente Arubus, sino Serlimar, Aruba Post NV 
y Refineria di Aruba tambe ta den problema. 
Hopi tristo ta cu nan no tin nan jaarrekening 
na ordo. Esaki no mester ta un sorpresa, paso 
gobierno di Aruba tampoco a presenta su 
jaarrekening for di 2018. For di akinan nos 
por saca afo tambe cu e presupuesto di gobi- 
erno di 2024 ta falso paso tin hinca aden cu 
Refineria di Aruba a duna gobierno dividend. 


Con esaki por ta posibel si Refineria di Aruba 
ta den debe. Riba dje tin comerciantenan cu 
no ta haya nan pago cu gobierno debenan. 
E cuenta cu gobierno ta paga debe bruto ta 
puro gañamento. Nos tin un Parlamento cu 
no ta controla gobierno y riba dje ta papia un 
disparate y kier defende un gobierno cu su 
maneho ta nul coma nul. 


Solamente un cambio den gobierno por bin 
por saca na claridad e berdadero situacion 
financiero di nos Isla. Un gobierno cu ta biba 
pa gaña pueblo no tin derecho di existencia. 
Partido MEP hunto cu su coalicion y partido 
AVP a sink nos Isla den debe. 


Parlamentarionan 
kier 
gaba 
cu 
nan 
mocionnan aproba. Si nos mira bon cuanto 
t’e mocionnan cu a wordo aproba ta drumi 
den lachi pa añanan. E mocionnan actual 
ta simplemente pa hunga cu sentimento di 


Eric Ras(Curpa): 


E Minister di transporte merece un Brevet van Onvermogen 


pueblo. Si di berdad tabata tin pueblo na pecho anto e ora ey nan lo a bira 
realidad y no lo a keda drumi den lachi. Enbes di mocion mester a bin cu 
amiendo paso e ora si gobierno tin e obligacion di ehecut’e. 
Pueblo ta momento pa bisa e politiconan aki nan berdad den nan cara. 


Politiconan tradicional no ta laga nan Mala Maya. Partidonan tradicional 
nan aki ta hopi aña a gaña pueblo y e resultado di nan gañamento ta hinca 
Aruba den debe di mas cu 6 biyon florin y haci e pueblo esclavo di debe. 
Esaki nos yama amor pa patria? Ta uza votonan cristian pero ta puñala e 
pueblo cristian. 


Si nos stima nos isla y kier mira un cambio anto den e proximo eleccion no 
por sigui vota manera semper paso lo mester sigui manera semper esta 
den debe. Esaki ta tempo di Dios y no di politiconan cu ta manipula pueblo 
pa nan voto. Partido Curpa t’e unico alternativa. 

FUN FACTS 


E vuelo den avion entre e islanan Escoses di Westray y Papa Westray, 
ta wanta e record mundial di e vuelo comercial mas cortico, ya cu 
e avion sa ta den aire algo menos di 2 minuut. 


Cu un vuelo asina cortico, por parce un locura den casi henter 
mundo, e cosnan ta distinto riba e islanan den nort di Escocia. E 
poco habitantenan di e Islanan Orcada solamente tin dos opcion u 
biahe den ferry riba awa bruto of un vuelo increiblemente cortico 
den avioneta. 


E di dos opcion ta esun mas popular - pasobra e ferry por sufri hopi 
biaha interupcion - y esun mas famoso pa con cortico e vuelonan 
por ta. Es mas, e vuelo entre e islanan di Westray y Papa Westray 
ta reconoci oficialmente como e vuelo comercial mas cortico di 
mundo: e por dura mas of menos 90 seconde. 


E vuelo comercial mas cortico di mundo a establece pa prome biaha 
na 1967 y for di e momento ey Loganair ta oper’e. E ta cubri un 
distancia di solamente 2,7 kilometer, cu ta mas cortico cu e pista 
di mayoria di e aeropuertonan grandi. E pasaheronan ta bula den 
un Britten-Norman Islander, un avion chikito cu ta rekeri un solo 
piloto y solamente tin ocho asiento. 


Den condicion normal, e vuelo comercial mas cortico di mundo ta 
dura entre 90 y 120 seconde, pero, manera un piloto a demostra, 
den condicion meteorologico faborabel por completa den sola- 
mente 53 seconde. Sinembargo, den circunstancianan desfabo- 
rabel, e avion por ta den aire casi 3 minuut. 


E vuelo entre Westray y Papa Westray a wordo critica pa ta innec- 
esariamente perhudicial pa medio ambiente debi n’e distancia 
cortico cu e ta recore, pero p’e habitantenan di Westray (600) y 
Papa Westray (90), ta un enlace vital cu e otro islanan mas pobla. 
P’e residentenan den e Orcada, e vuelonan ta subvenciona p’e 
gobierno Escoses, mientras cu e turistanan por paga entre 17 y 45 
pound (21 of 57 dollar). 


A pesar di e poblacion escaso di e dos islanan, e vuelo por ta 
bastante concuri, durante e lunanan di zomer, ya cu tin hopi turista 
dispuesto pa experencia p’esaki. 


Vuelo comercial mas cortico di 
mundo ta dura menos di 2 minuut 

GUARDIAN Group Fatum, e compania 
di seguro mas grandi den Caribe 
Hulandes, ta contento pa un biaha mas 
ta e orguyoso patrocinado principal di 
Regatta di Boneiro 2024. E aña aki, e 
compania di seguro ta celebra su 120 
aniversario, cu e tema “Going the XMile 
- pa sigura bo smile”. Den colabora- 
cion cu Tourism Corporation Bonaire, 
ta un honor pa sostene e evento aki pa 
Boneiro y pa publico. 


Regatta di Boneiro no ta simplemente 
un competencia di boto di bela; ta un 
evento hopi keri y ademas un di e cele- 
bracion nan cultural di mas grandi y 
mas bishita di e isla cu ta trece comu- 
nidad hunto. Regatta di Boneiro ta un 
evento cu ta honra e historia maritimo 
unico di e isla y ta atrae no solamente 
botonan di bela local pero tambe 
participante internacional. 


Pa 120 aña Guardian Group Fatum 
ta compromete na ofrece servicio 
excelente y pone su cliente central, 
cu e meta pa surpasa expectativa. 
Bayendo e extra mile, e compania di 
seguro ta subraya su compromiso na 
brinda calidad halto, duna confianza y 
satisfaccion na cliente. E comunidad 
di Boneiro ta hunga un rol crucial den 
esaki paso sin nan sosten y confianza 
esaki lo no ta posibel. Sosteniendo e 
Regatta di Boneiro e aña aki atrobe, 
e compania di seguro kier enrikece e 
experiencia pa tur presente y garan- 


tisa continuacion di e tradicion rico di 
e isla. 


“Regatta di Boneiro no ta solamente 
fortalece e union di comunidad pero 
tambe ta stimula e economia local cu 
un cantidad di turista y participante,” 
segun director di e compania di seguro, 
sr. Diego Fränkel. “Nos ta contento y 
orguyoso di traha hunto cu TCB y inverti 
den Regatta di Boneiro. Asina nos ta 
contribui na fortalece e economia local 
y na desaroyo sostenibel di e isla y 
ta bay ‘e XMile pa sigura e smile’ di e 
comunidad den Caribe Hulandes cu a 
pone su confianza den nos durante nan 
120 aña.” 


Mientras Guardian Group Fatum ta 
celebra su 120 aniversario, e compania 
di seguro ta reafirma su compromiso pa 
sostene comunidad. Guardian Group 
Fatum ta invita henter comunidad di 
Boneiro, Curaçao y Aruba pa bishita 
Regatta di Boneiro 2024 pa compe- 
tencia nan di boto di bela excitante, 
festividad nan agradabel y momen- 
tonan inolvidabel. 


Pa mas informacion tocante Regatta 
di Boneiro 2024, bishita: www.regat- 
tabonaire.com Loke ta importante 
paBoneiro ta importante pa Guardian 
Group Fatum. P’esey nos ta bay e XMile 
pa sigura bo smile. 


Guardian Group Fatum patrocinado 
principal Bonaire Regatta 2024 


“Nos ta bay e XMile pa Boneiro y nos clientenan” 

PARADISE Beach Villas a celebra nan di 30 aniver- 
sario riba 4 di juli 2024, conmemorando nan apertura di 
Bouganville Development, bao liderazgo di Lee di Giovanni 
na 1994. For di un perspectiva di 2024 nos por bisa cu 
hopi confiansa cu Lee di Giovanni tabata exitoso, e resort 
ta un testimonio di su encanto duradero y hospitalidad. E 
fiesta celebrando nan aniversario tabata hopi ameno atendi 
pa varios bishitante, doño y dignatario, cual a inicia den e 
resort su hardin hunto cu diferente cocktail y hors d’oeuvres. 
Michelle Brooks tabata maestro di ceremonia kende a duna 
un caluroso bon bini na un y tur, invitando Managing Director 
Freddy Albertus pa brinda algun palabra na comienso di e 
apertura, sigui pa Alfred di Giovanni, president di Foundation 
Board, minister di Turismo y Salud Publico Dangui Oduber, 
hunto cu minister di Integridad, Naturalesa, Transportacion 
y Adulto Mayor Ursell Arends. 
Ambos minister a asisti den presenta e Crystal Award di 
30 aniversario na Esther Lacle, felicitando e riba su gran 
logro di su carera. Resort Manager Lillian Britten a presenta 
Lacle cu un siman gratis di estadia den nomber di Interval 
International. 
Den su discurso, minister Oduber a extende su felicitacion y 
gratitud enorme na gerencia y staff di Paradise Beach Villas 
pa nan dedicacion y vision, cual a logra na haci e resort bira 
un simbolo di excelencia den e isla su industria di turismo. 


Managing Director Freddy Albertus a agrega cu e dia tabata 
uno significante subrayando cu e resort a inicia su trayec- 
torio cu e vision y pasion di Lee di Goivanni kende su ehempel 
ta sigui inspira. A pesar cu e no ta na bida mas, su spirito 
y dedicacion ta sigui, pa medio di su miembronan di famia 
Alfred y Michael di Giovanni. Na e evento aki nan a honra e 
compromiso incansabel di nan mama anto e fundacion cu el 
a laga atras formando e base di e resort su exito continuo. 


Albertus a conclui bisando cu ‘e crecemento y exito continuo 
di Paradise Beach Villas ta un testament na e dedicacion di 
shareholders, miembronan di hunta, doñonan di timeshare, 
managers y specialmente nan staff increibel cu ta merece 
un tremendo aplauso.’ 
Na su turno, minister Arends a declara Aruba su time- 
share e base cu ta carga industria di turismo riba nos isla, 
e fundeshi di cual tur otro hotel y awor vacation rentals 
ta basa nan negoshi. E mandatario a gradici e emplead- 
onan pa nan esfuersonan cu ta posiciona Aruba su hospi- 
talidad manera un di e top mihonan na mundo. Esaki 
a yuda e isla nabega e pandemia y salba su economia. 


E encuentro a honra Esther Lacle kende ta trahando cu e 
resort desde e comienso, 30 aña pasa. Lacle a inicia su 
carera profesional na Paradise Beach Villas manera Front 
Desk Clerk despues el a bay na Accounting den capacidad 
di Account Receivable Administrator pa un corto tempo. No 
a tarda hopi pa e haya un promocion na su posicion actual 
Account Payables. Lacle a expresa gratitud pa su trabao 
sigura na Paradise Beach Villas cual a yud’e cria tres yiu 
como un mama soltero, cual a dun’e e oportunidad pa brinda 
su yiunan bon educacion cual a resulta cu nan mes a sigui 
nan caminda manera adultonan profesional. 


Paradise Beach Villas su exito, segun Albertus ta comparti, 
ta sigui crece continuamente. Nan ta e di dos timeshare 
resort di mas chikito na Aruba cu ta sigui colecta premio tur 
aña y ricibi diferente tipo di top ratings entre tur e hotelnan 
den area di Eagle Beach. 


Paradise Beach Villas a celebra 30 aña di aniversario 

DIABIERNA siman pasa, un delegacion di Departamento 
di Cultura a presencia e obra ‘Memoria Ancestral’ na Cas di 
Cultura. E obra aki a ser presenta en conexion cu e conmemo- 
racion di abolicion di sclavitud na Aruba 160 aña pasa. Esaki 
ta un obra y proyecto multidisciplinario y multifacetico cu a 
wordo crea entre november 2023 y juni 2024 riba peticion 
di Cas di Cultura, pa nos artista multidisciplinario y contem- 
poraneo Natusha Croes, pa asina conmemora y refleha riba 
pasado, presente y futuro den conexion cu Aruba su historia 
di sclavitud. E proyecto a conoce envolvimento di varios 
artista, educador, historiado y institucionnan cu a aporta pa 
crea un obra, video y material informativo, artistico y inspi- 
rativo. 


E temanan cu a ser treci dilanti den e obra Memoria 
Ancestral ta con nos por para mas fuerte den nos sapatonan, 
enfrentando un futuro cu mas siguransa, cu un autoestima 
mas grandi y asina por ta completamente orguyoso di nos 
identidad. Kico ta e storianan silencia den nos comunidad, 
nos raiznan, berguensanan inhusto, custumbernan keri. E 
obhetivo di esaki ta pa duna e publico e espacio pa expresa 
su mes vulnerablemente, lagando e berguensa un banda 
y desmantela loke ta oprimi nos expresion total. Cu esaki 
tambe cu e obra Memoria Ancestral kier crea mas conscien- 
tisacion tocante e topico aki pa asina por compronde miho 
con Aruba su pasado ainda ta y por influencia nos presente 
y futuro. 


Ademas e obra a revela kico colonialismo ta encera, 
mirando cu sclavitud transatlantico ta un producto colo- 
nial. E proceso di un nacion dominante imponiendo poder 
militar, economico, religioso riba e pais cu nan kier conk- 
ista, pa nan por haya recursonan cu por ser cumpra, bendi 
of intercambia y asina por trece rikesa y prosperidad pa nan 
mesun reino. 


Sclavitud transatlantico ta significa cu un grupo di persona 
a ser captura, bendi y transporta via barco for di costa di 
Africa pa labora den forma obliga. Pero tambe e pueblonan 
indigena, den nos caso e Caquetionan, a ser desplasa, mata, 
deporta y sclavisa. Esaki ta un crimen contra humanidad 
di cual su efecto ainda ta ser experencia den forma di e.o. 
racismo. E dolor cu a ser provoca a causa diferente trauma, 
miedo insiguridad y desigualdad cu a keda den nos comun- 
idad di generacion pa generacion. Cu e obra aki ta haci uzo 
di arte como un medio di comunicacion pa por retira cual- 
kier taboo cu ta stroba nos di expresa nos mes completa- 
mente. Cu arte nos por comunica nos pensamento, uzando 
diferente medio di expresion. Arte ta duna nos e espacio 


y curashi pa expresa y procesa nos emocion. Ultimo dos 
siman a tuma luga varios presentacion pa scol-, maestro-, 
mayor-, empleado di fundacionnan y publico. 


Departamento di Cultura tambe a forma parti di e instan- 
cianan cu a sostene e proyecto aki. Un pabien y danki 
na tur esnan cu e colabora pa realisa esaki specialmente 
Cas di Cultura, Natusha Croes, Darwin Winklaar, Layzmina 
Emerencia y tur esnan cu a coopera. 


Departamento di Cultura a sostene e obra ‘Memoria Ancestral’ 
Un obra pa stimula dialogo riba e topico di herencia y descendencia di nos pueblo 

DIASABRA 
ultimo 
den 
ballroom 
di 
Alhambra, e prome edicion di Golden Age 
Expo a tuma luga. E evento a destaca 
exitosamente e bienestar y estilo di bida 
di nos adulto mayor y esnan cu ta baha 
cu pensioen. E evento dedica na promove 
un embehecimento activo y prepara pa un 
pensioen responsabel, a mira un asistencia 
y participacion grandi di e comunidad. 


Minister di Asuntonan di Adulto Mayor, Sr. 
Ursell Arends, a expresa gran alegria y 
gradicimento durante su discurso. “Como 
Minister pa Asuntonan di Adulto Mayor, 
e proyecto aki tabata uno cu nos tabata 
ansioso pa tuma luga for di hopi tempo 
caba, subrayando e necesidad y exito 
anticipa di e iniciativa. E ta alinea cu nos 
vision di promove embehecimento activo 
y tambe cambio pa un perspectiva mas 
social di embehecimento. Nos ta logra esaki 
door di colabora cu esnan cu tin nos adul- 
tonan mayor na pecho, facilitando coop- 
eracion entre proveedornan di servicio y 
cuido, y alivia e carga riba famianan y di 
cuido informal. Sigurando cu nos adultonan 
mayor ta disfruta di un bida saludabel y 
digno cu nan merece.” 


E Golden Age Expo a demostra cu nos ta 
riba e caminda corecto. Un evento dedica 
specificamente na nos adultonan mayor y 
esnan yegando nan edad di pensioen, abor- 
dando nan necesidadnan pa mas cuido, 
actividad, y integracion continuo den nos 
sociedad. 


Tabata tin diferente booth cu expertonan 
den conseho medico, finansa, vivienda, 
utilidad y mas, empoderando nos adul- 
tonan mayor cu e conocemento y recur- 
sonan necesario pa biba nan miho bida. 
Minister Arends ta extende palabra di danki 
na e organisadonan, Vibrations PR & Media 
y tur cu a haci e evento posibel, felicitando 
nan riba e exito di e prome edicion di Golden 
Age Expo. 


Prome edicion di Golden Age Expo cu 
acogida grandioso di adultonan mayor 

SKOA ta informa cu 12 di juli ta e ultimo fecha pa mayornan 
por haci peticion pa cambia nan yiu(nan) di scol. Despues di 
e fecha aki, solamente situacionnan extraordinario lo wordo 
acepta como motibo pa cambio di scol. 


Kico bo tin cu haci pa cambia di scol? 
Pa cambia oficialmente di scol mester haci esaki oficial via 
e cabesante di scol. E peticion di cambio di scol lo wordo 
procesa digitalmente via nos sistema central di SAS. Pa haci 
e peticion oficial di cambio di scol mayornan mester acerca 
e cabesante di scol entre 8 - 12 di Juli 2024. Tur peticion 
lo wordo procesa segun e secuencia di entrega, pues mas 
trempan haci e peticion mas trempan esaki lo wordo procesa. 
Importante pa tene na cuenta cu peticion pa cambio di scol 
no por wordo haci durante vacacion di scol. 


Documentonan necesario pa cambio di scol: 
• Uittreksel bevolkingsregister (papel di Censo) 
• Copia di AZV-kaart 
• Prueba di pago di aña escolar (schoolgeld) 


Despues cu a cumpli cu e rekisitonan mayornan lo ricibi un 
respuesta pa cu e peticion di cambio di scol despues di 10 
dia di trabou. Despues di esaki lo ricibi un carta di ubicacion 
y por continua na inscribi e yiu(nan) na e scol nobo. 


Otro Schoolbestuur 
Mayornan cu tin yiu(nan) inscribi na scolnan cu ta resorta 
bou di otro schoolbestuur por haci inscripcion pa un scol di 
SKOA via nos website www.skoa.aw. 


Dicon scoge pa SKOA? 
SKOA ta e organisacion di educacion mas grandi na Aruba 
cu ta ofrece educacion di calidad halto. SKOA tin un curi- 
culo completo cu ta enfoca ariba e desaroyo y crecemento 
general di cada alumno y studiante. SKOA ta enfatisa su 
balornan Catolico, comunicacion na nivel multilingual, inclu- 
sion, innovacion y tambe actividadnan extra-curicular. 
Como mayor bo por ta sigura cu bo yiu(nan) lo ricibi un 
educacion completo na SKOA. Si bo kier pa bo yiu expe- 
riencia un forma diferente pa siña y discubri su potencial 
aplica na SKOA. 


Pa haya mas informacion di tur e scolnan cu ta resorta bou 
di SKOA por bishita nos website www.skoa.aw. Pa contact 
nos directo por yama nos na (+297) 523 1800 durante 
orario di oficina. 


Ultimo dia pa mayornan por haci 
peticion pa cambia nan yiu(nan) di scol 

E programa di Scol Saludabel ta forma 
parti di e Plan Nacional di prevencion 
di malesanan no transmisibel. Minister 
Oduber a splica cu e plan aki ta un 
plan integral cu a cuminsa na aña 
2020 pero a para door di e pandemia. 
Pero manera cu pandemia a pasa e 
plan nacional di prevencion a cuminsa 
continua mas lihe posibel. 


Tres ministerio ta uni pa duna sosten 
financiero na un programa cu ta enfoca 
den crea un estilo di bida saludabel y 
asina logra implementa un rutina di 
come saludabel pa alumnonan aki na 
Aruba. 
Den e programa Scol Saludabel no 
solamente ta enfoca riba salud fisico 
pero tambe riba salud mental, move- 
cion y bienestar total di e muchanan. 
Mas salud un mucha ta, mas produc- 
tivo e ta den bida. 


Minister Oduber ta kere firmemente 
den campañanan y programanan di 
prevencion. Prevencion t’e yabi pa tin 
un fondo di AZV cu ta keda sostenibel 
den futuro y pa haci esaki posibel nos 
mester cuminsa na nos muchanan. 
Cu gran orguyo Minister Dangui ta 
informa pueblo cu a bay di tin 10 scol 
cu ta participando n’e programa, pa 
15 scol. 


Un danki na departamento di salud 
publico / Jeugd Gezondheids Zorg, 
departamento di asuntonan social, 
SKOA, SPCOA, IPA, DPS y GSA pa 
nan participacion na un manera hopi 
activo. Nan ta sigui traha cu e meta pa 
logra tur scol aki na Aruba pa ta ariba 
e programa di Scol Saludabel. 


Minister Oduber ta sigui traha pa 
conscientisa nos muchanan na Aruba 
pa hiba un bida saludabel cu sigur lo 
contribui na un desaroyo positivo pa 
nos pais. 


Cantidad di scolnan participando n’e 
proyecto di scol saludabel a subi di 10 pa 15 

DURANTE fin di siman, Aruba Bank a forma 
parti di Golden Age Expo 2024, un evento bon 
bishita y dedica na bienestar y estilo di bida pa 
adulto mayornan. Esaki a tuma luga riba 6 di juli 
2024 na Alhambra Ballroom for di 9:00 AM te 
6:00 PM. 
Como un patrocinado orguyoso di nos comun- 
idad, Aruba Bank a participa activamente den 
e evento aki, dunando informacion y recurso 
valioso na tur esnan presente. 
Golden Age Expo ta un oportunidad unico pa 
adulto mayornan y nan famianan por explora 
producto, servicionan, y beneficionan cu ta 
mehora nan estilo di bida. Representantenan 
di Aruba Bank tabata presente durante e expo, 
caminda nos ekipo a comparti hopi informacion 
tocante producto y servicionan pa adulto mayor 
y informacion valioso di Aruba Bank su servi- 
cionan di “digital banking”. 
Aruba Bank ta satisfecho di por a sostene e 
Golden Age Expo y tabata tin e oportunidad pa 
ta interactivo directamente cu e comunidad di 
adulto mayornan. Danki na tur hende cu a forma 
parti di e evento. 


DIA 15 di November 2023, Oficina 
Central di Estadistica (CBS) a cuminsa 
cu e Encuesta di Entrada y Gastonan. 


Manera nos a menciona e encuesta di 
Entrada y Gastonan ta encera 2 parti: 
• Hogarnan participante lo wordo 
puntra pa contesta algun preguntanan 
tocante gastonan cu e hogar a haci 
durante e 12 lunanan cu a pasa prome 
cu e encuesta aki 
• Hogarnan participante lo wordo pidi 
pa yena un Buki di Gastonan Diario. 
Den e buki aki tur gasto di tur miembro 
di e hogar mester wordo yena pa un 
periodo di 2 siman. 


Teniendo na cuenta e esfuerso cu un 
hogar mester haci p’e encuesta aki, 


CBS a logra bin cu un incentivo pa 
hogarnan participa. Hogarnan cu a 
participa completo n’e encuesta aki 
a duna nan number di telefon p’asina 
nan por participa pa gana un incentivo 
cu ta un bon di supermercado na balor 
di Afl.100 


CBS ta anuncia e ganadonan di e di 
shete y di ocho periodo y alabes ta 
mantene e anonimidad di e hogarnan 
ganado. E 10 hogarnan ganado p’e di 
shete periodo cu a tuma luga den luna 
di mei 2024 ta parti den e siguiente 
areanan di Aruba: 3 den Oranjestad, 
3 den Santa Cruz, 2 den Savaneta y 2 
den Brasil. 


E 10 hogarnan ganado p’e di ocho 


periodo cu a tuma luga den luna di juni 
2024 ta parti den e siguiente areanan di 
Aruba: 1 den Noord, 2 den Oranjestad, 
3 den Santa Cruz, 2 den Savaneta y 2 
den San Nicolas. 


CBS a tuma contacto cu e hogarnan 
aki p’asina nan por busca nan bon di 
supermercado. Na final di juli 2024 
lo saca e ganadonan di periodo 9. Di 
e manera aki CBS kier sigui incentiva 
hogarnan pa coopera cu e Encuesta di 
Entrada & Gastonan 2023-2024. 


Ganadonan di periodo 7 y 8 


Encuesta di Entrada & Gastonan 2023-2024 


Aruba Bank ta orguyoso di a forma parti di Golden Age Expo 2024 

DURANTE conferencia di prensa dialuna 8 di juli, Minister 
Arends, encarga cu Asuntonan di Adulto Mayor a anuncia 
introduccion di Pasadia: Un Programa di Dia pa Adultonan 
Mayor Vulnerabel na Aruba.  


Pasadia ta un proyecto innovativo di dagverblijf cu ta diseña 
pa yuda e adulto mayor biba un bida independiente, fortalece 
nan contacto social y alivia e presion riba cuido informal.  
  
Pasadia ta duna adulto mayor e oportunidad pa tuma parti 
den diferente actividadnan, cu enfoke riba mehora nan 
calidad nutricional y nan involucracion social. E proyecto 
ta principalmente pa adultonan mayor cu ta core riesgo di 
keda socialmente isola y cu tin un red social limita.   
   
Meta di Pasadia:  
1. Mantene Independencia: Percura cu Adulto Mayor por 
sigui biba independientemente den nan cas mas largo cu ta 
posibel.  
2. Alivio di Cuido Informal: Alivia e presion riba famianan y 
otro cuido informal.  


3. Alivio di Cuido Primario: Disminui e necesidad pa hospi- 
talisacion y cuido intensivo.  
4. Prevencion di Hospitalisacion: Preveni cu Adulto Mayor ta 
drenta hospital of cas di cuido innecesariamente.  
    
Implementacion y Plan pa Futuro:  
E proyecto Pasadia lo wordo implementa den diferente fase, 
cu ta cuminsa cu e establecimento di proyecto di dia na 
Santa Cruz, San Nicolas, y otro localidadnan. Ministerio di 
Adulto Mayor lo sigui cu mas ampliacion y colaboracion cu 
entidadnan existente.  


Pasadia ta un proyecto cu ta wordo realisa den colaboracion 
cu diferente organisacionnan, incluyendo: Wit Gele Kruis, 
FCCA, SABA, Buurtzorg, Cas Marie, YMCA y Rode Kruis.  


Ministerio di Asuntonan di Adulto Mayor ta haci un yamada 
na tur partido y e comunidad pa traha hunto pa e implemen- 
tacion exitoso di Pasadia. Door di esfuerso colectivo, nos 
por crea un ambiente di sosten unda nos adulto mayor por 
biba cu dignidad y cuido di calidad.  


Proyecto PASADIA: 


Pa fortalece contacto social di Adultonan Mayor 


Y alivia e presion ariba cuido informal 

DIALUNA durante rueda di prensa Minister 
Arends a duna di conoce cu e proyecto di 
dagverblijf, esta opvangst pa Adulto Mayor 
durante dia, lo tin 10 luga operacional pa di 
2024. 


Lo tin 3 tipo di PASADIA 
1. Concepto completo unda cu ta habri un 
luga nobo y ta wordo opera for di un ekipo 
exclusivamente dedica na PASADIA. (preto 
ariba e mapa) 


2. Concepto ehecuta cu un instancia existente 
haciendo uzo di operacion y facilidadnan di 
esakinan. (blauw ariba e mapa) 


3. Concepto satelite unda cu instancianan ta 
opera como concepto di PASADIA pero no ta 
ricibi fondo di Gobierno. (cora ariba e mapa) 


Di e concepto completo lo habri 5 PASADIA na 
e siguiente localidadnan; Oranjestad, FCCA 
Cunucu Abou, FCCA Paradera, Kibrahacha y 
Praktijk di Dokter na San Nicolas. 


Di e concepto colaborativo lo habri 4 PASADIA 
den colaboracion cu Cas Marie San Nicolas, 
Cas Marie Santa Cruz, S.A.BA. Oranjestad y 
S.A.B.A. San Nicolas. 
Finalmente na Rode Kruis San Nicolas lo 
habri e di tres concepto unda cu e instancia 
lo percura pa educa y prepara su ekipo pa 
opera como un PASADIA. 
E inmenso esfuerso aki pa duna nos grand- 
inan e apoyo necesario for di un cuadro social 
lo hisa nan calidad di bida y a la bes alivia nos 
sistema di cuido ariba Aruba. 


Ministerio di Asuntonan di Adulto Mayor ta 
gradici tur partner di PASADIA pa comparti 
nan vision y traha ariba e Aruba cu nos gran- 
dinan merece. 


Minister Ursell Arends: 


Proyecto PASADIA 
lo tin 10 facilidad 
operacional pa 
fin di aña aki 

UN anochi intimo caminda famianan, amistadnan y spon- 
sornan a presenta na Ocassions Ballroom p’asina haya e 
oportunidad di conoce e 6 candidatanan competiendo p’e 
titulo maximo di Miss Universe Aruba 2024. 


Aruba a ser conoci cu e 6 candidatanan, y tambe nan 
secuencia oficial p’e anochi final di Miss Universe Aruba cual 
lo tuma luga dia 10 di Augustus na Marriott Ballroom. 


E secuencia pa Miss Universe Aruba 2024 ta lo siguiente: 
1. ta Giulia Brezovar, 
2. ta Sasha Williams, 
3. Marie-Sonise Elliasant 
4. Irveljen Hato, 
.5 Naomi Croes y 
6. Anouk Eman. 


Hunto, e Miss Universe Aruba ambassador Angie Dirksz y 
Andrew Steba, a dirigi e anochi p’asina pasa palabra pa sra. 
Susanita Diaz Maduro, miembro di e organisacion, kende a 
dirigi su mes na nomber di National Director y Presidente 
Anoutcka 
Koolman-Burleson 
y 
My 
Dream 
Institute 
Foundation Aruba. 


Durante e anochi aki, no por a laga afo e yegada di Rashida 
Smith cu a yega di Poland cu e titulo di Supra Model 
Caribbean y finalista di Miss Supranational 2024. Un pabien 
hopi grandi ta bay sigur na Rashida cu a trece e logro aki pa 
nos Isla Aruba. 


Sigur di parti di My Dream Institute Foundation Aruba hunto 
cu su team di organisacion nobo, tur hende ta sumamente 
contento y satisfecho pa un anochi exitoso como e prome 


inicio di Road to Miss Universe Aruba 2024. Nos ta extende 
un palabra di gratitud y aprecio na tur e sponsornan cu a 
yuda nos den un of otro manera p’asina por a haci e anochi 
aki uno exitoso y di hopi satisfaccion. 


Diadomingo anochi a tuma laga e prome evento oficial 


Miss Universe Aruba 2024 Meet and Greet the Candidates 

THE Hub, San Nicolas, tabata e anfitrion di 
un serie di “workshop” dedica na desaroyo 
di “Empresario Creativo”. E serie di tayer a 
inicia 21 di februari, tabata tin 12 tayer en 
total y a toca 20 tema diferente. Diabierna 
ultimo a culmina cu entrega di certificado 
na tur esnan cu a completa e workshop aki 
exitosamente. 
E iniciativa aki ta forma parti di un plan/ 
maneho holistico di Minister Geoffrey Wever 
pa stimula empresario den e sector creativo, 
cu enfoke economico na e area di San Nicolas 
cual ta e area cu Minister Wever a identifica 
como e area cu potencial pa e desaroyo di 
e sector creativo. Minister Wever, ta kere cu 
San Nicolas mester bira e capital creativo di 
Aruba. 
‘Esfuersonan manera esaki conhuntamente 
cu ehecucion di e plan di revitalisacion di 
e infrastructura di e area lo crea e condi- 
cionnan pa acelera e desaroyo economico 
pariba di brug’, Minister Wever a indica. E 
plan di revitalisacion ta den e fase final di 
preparacion, segun e mandatario. 
‘Creatividad ta mara na e capital humano, 
cu e guia y sosten adecua nos hendenan por 
contribui efectivamente na genera rikesa 
y balor, genera empleo y crea un impacto 
social positivo pa nos pais’. 


E tayernan tabata bon asisti, cu asistencia 
regular di 30+ persona, finalisando cu un 
grupo di 20 persona cu a logra finalisa exitos- 
amente - participando na 9 of mas tayer. E 
personanan aki a demostra nan compromiso 
y dedicacion. A toca diferente tema, cada 
uno dirigi pa fortifica e capacidad y conoce- 
mento di e empresario den e sector creativo. 


Minister Geoffrey Wever, no por tabata 
presente n’e ceremonia, pero si kier a expresa 
su gratitud na e ekipo organisado di IDEA, y 
tur e presentadonan, y ta desea participan- 
tenan exito den nan trayectorio empresarial. 


Minister Geoffrey Wever: 


Serie di “Creative Entrepreneurship Workshop” 
na San Nicolas a Culmina exitosamente 

RECETA DI DIA 


AKI nos ta comparti cu boso un dushi sopi 
di pampuna cu sigur lo ta e protagonista 
principal di un bon cuminda. 


Ingrediente: 
1 pampuna grandi, pela y corta na bloki 
1 siboyo grandi, corta chikito 
2 tenchi di conoflok, corta chikito 
4 cup di bouillon di galiña of berdura 
1 cup di crema di coco (opcional) 
Sal y peper na smaak 
Specerij manera nootmuskaat of kaneel 
(opcional) 


Preparacion: 
Den un wea grandi, hasa e siboyo y conoflok 
den un tiki azeta te ora nan bira suave. 


Agrega e bloki di pampuna y e bouillon. Laga 
e sopi herbe y baha e candela. Cushina te 
ora e pampuna ta moli. 


Uza un blender di man of un staafmixer 
pa machica e pampuna y te ora e sopi ta 
creamy. Si bo ta desea, agrega crema di 
coco pa un sabor mas dushi. E por ta lech’i 
koffie tambe. 


Sasona e sopi cu salo, peper y specerij na 
bo smaak. 


Sirbi e sopi cayente, garnish of dorna cu 
un tiki crema di coco extra of yerba fresco 
manera cilantro of peterselie. 


Tip: 
Pa un sopi mas dushi, hasa e pampuna den 
forno prome cu bo cushin’e den e wea. 


Disfruta di bo sop’i pampuna 


Sopi di 
Pampuna 

Fortaleza pa Famia 


Sinceramente, Pastoor Marcel Balootje 


E enemigo cual t’e diabel, ta busca tur forma pa mayornan 
no uni den oracion, ta parce cu hende por haci tur cos 
hunto pero ora yega e momento di dobla rudia dilanti 
di Dios semper ta sali excuus y distraicion, pero ora un 
homber y su muhe dicidi di hunto dobla nan rudia dilanti 
di Dios pa nan famia, cosnan grandi ta sosode. 


Pasobra caminda tin union eynan Dios su bendicion ta 
baha, y ta algo cu cada homber y muhe uni den matri- 
monio mester experiencia. Y e ta remarcabel den un cas 
caminda e mayornan ta ora hunto pa nan yiunan, y den un 
cas caminda mayornan ni un momento so no tin tempo pa 
haci oracion hunto, semper ta bin un excuus y tiramento 
di falta riba otro. 


Un pareha cu ta haci oracion hunto tin un bida di confiansa 
cu otro, pasobra nan sa cu tur locual cu nan tin mester 
ta bini di Dios (Salmo 121), pero un pareha cu ta laga e 
enemigo coy e bentaha entre nan y separa nan di haci 
oracion, ta un fuente di discusion. 


Intimidad Spiritual, of miho bisa bida di oracion ta bini 
prome cu intimidad sexual, pasobra ora bo relacion cu 
Dios no ta bon, e tin efecto riba bo bida sexual como 
pareha, pa motibo di e discusionnan bobo cu ta presenta 
cada momento, specialmente tiramento di falta riba otro y 
falta di pordon, of treciendo cosnan bieu cada rato, p’asina 
purba domina otro. 


Sin un bon union spiritual den cas ta dificil pa dirigi un 
famia, pasobra ora e enemigo no por ataca e mayornan 
e ta ataca e yiunan, y e mayornan mester pidi Dios 
disernimiento pa compronde esey, pasobra di otro forma 
nan no ta comprende e situacion. 


Palabra di Dios ta bisa: Y lo Mi duna nan un curason y un 
caminda, pa nan tin semper temor di Mi, pa nan mes bon 
y pa bon di nan yiunan despues di nan, (Jeremias 32:39). 


Pasobra Ami ta Señor bo Dios, Kende ta sostene bo man 
drechi, Kende ta bisa bo. No tene miedo lo Mi yuda bo. 
Señor ta declara, y Bo redentor t’esun Santo di Israel 
(Isaias 41:10). 


Segun e yiunan ta creciendo e mayornan mester bini 
dilanti di Dios y pidi Dios duna nan sabiduria, pa lanta y 


guia den caminda di Señor e yiunan cu Dios a confia nan 
cu ne, pasobra tur mucha ta di Señor. 


Sin sabiduria di Dios, cu un mente materialista, pensando 
riba placa, auto y paranda ta dificil pa lanta muchanan den 
un mundo caminda diabel ta bini pa horta, mata y destrui 
(Juan 10:10). 


Pasobra Señor Dios ta un solo y un escudo, Señor ta duna 
gracia y gloria, E no ta keda sin duna loke ta bon, n’esnan 
cu ta cana den rectitud (Salmo 84;11) 


Y como mayor ta nos deber pa lanta nos yiunan den 
rectitud, formando asina muchanan integro pa nos comu- 
nidad. Y esey solamente por sosode si nos lanta nan den e 
caminda di Dios. 


E guera contra matrimonio y famia ta grandi, y nos lucha 
no ta contra carni y sanger, p’esey nos mester entrega nos 
bida y esun di nos famia completamente na Señor pasobra 
Romanonan 8:1 
ta bisa; No tin condenacion p’esnan cu ta den Cristo Hesus. 
P’esey den Cristo Hesus nos ta mas cu vencedor. 
Y no tin nada pa separa nos for di e amor di Cristo Hesus. 


Ta un urgencia pa tur mayor uni den oracionnan pa nan 
yiunan y asina proteccion di Dios lo ta riba nan bida. 


Ta momento pa tur mayor uni den oracion pa nan yiunan 

KONINGIN Wilhelmina Fonds Aruba ta informa cu en conexion cu vakantie nos oficina 
lo ta cera. Dialuna 29 di juli nos lo ta bek na oficina segun nos orario regular cual ta 
9.30am-12.30pm. 


Pa cuido di pashent terminal (Thuiszorg), por fabor tuma contacto cu: sra. Lola Geerman 
na 5631435. Pa otro casonan di emergencia por tuma contacto cu sra. Lilly Priince na 
5937227.  
Pa mas informacion semper por bishita nos website www.kwfaruba.org of nos facebook 
Koningin Wilhelmina Fonds Aruba. 


Oficina di Koningin Wilhelmina Fonds ta habri bek 29 di juli 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu hopi tristesa pero conforme cu boluntad di 
Dios nos ta anuncia cu a bay laga nos den brasa 
di Señor 


Essdras Daniel 
Tejada Duran 
*07-01-1989 - †03-07-2024 


Na nomber di su: 
Sra. Mama: 
Bienvenida Gross Tejada 


Padrastro: 
Rafael Gross Gonzales 


Ex casa: 
Josette Martina 


Rumannan: 
Michel Corniel Tejada 
3 rumanna di criansa 
5 hermanastros 


Cuña: 
Mailenys Corniel Tejada 


Tia: 
Luz Maria 


Tanta y omonan: 
Ramirez Tejada, Andrea Tejada, Ana Tejadad, 
Ana Francisca Tejada, Olivo Tejada, Carmen 
Tejada, Fernando Tejada, Dario Tejada, 
Danitza Tejada, Eva Tejada, Elias Tejada, Eddy 
Tejada, Mayra Tejada, Maria Tejada, Dilania 
Tejada 


Demas subrinonan, primonan, bisiñanan, 
amigonan y conocirnan. 


Ta invita pa acto di entiero cu lo tuma lugar 
diahuebs 11 di juli 2024 na Royal Funeral Home 
di 2’or pa 4’or di atardi. Despues lo sali pa 
Santana Central Sabana Basora. 


Nos desculpa si den nos tristesa nos por a 
lubida cualkier persona. 


Mi a lucha e bon lucha, mi a kore e 
Kareda te na fin I mi a mantene mi fe. 
2 Timoteo 4: ver 7 


Nos ta anuncia fayecimento di: 


Ricardo Alipio Tromp 
Mihor conoci como: ”Richard” 
*22-11-1941 - †05-07-2024 


Na nomber di su: 
Esposa: 
Herminia Ynojoso Brito & yuinan 


Yiunan: 
Sharon Croes Tromp & Edward Croes 
Sharleen & Miguel Rodrigues Capelo Tromp 


Nietonan: 
Irving Shawnn & Karen Croes 
Deacon Croes 
Ariana Croes 


Tata: 
†Victor Tromp 


Mama: 
†Marianita (Nichi) Tromp Oduber 


Rumannan: 
† Donald Tromp 
Hubert Tromp & †Dora (Imelda) Tromp Geerman 
Myrna Geerman Tromp & Coby Geerman 
Edwin Tromp & Lydia 


Sobrino(a)nan: 
Ryan Tromp & Sahaira Cybul & yuinan 
Lisa & Aldwin Vis & yuinan 
Susanne & Gilbert Croes & yuinan 
Angele & Emilio Geerman & yuinan 
Shamila Tromp & yuinan 


Famia: 
Inojoso, Brito, Tromp, Croes, Rodrigues Capelo, 
de Cuba, Geerman, Leonardo, Frans, Boye, 
Jansen, Feliciano y tur su primo y primanan, 
amigo y amiganan. 


Ta invita pa e acto di entiero cu lo tuma lugar 
diabierna 12 di juli 2024 na Aurora Funeral Home 
di 9 pa 11 am i despues lo sali pa Santana na 
Sabana Basora. 
Nos ta pidi nos disculpa si den nos tristeza nos por 
a lubida un of otro famia. Despues di entiero no 
ta ricibi bishita di condolencia na cas. 


“Señor ta mi wardador, 
mi’n tin falta di nada 
Den cunucu di yerba 
berde e ta ponemi sosega. 
E ta hibami na awa trankil, Pa mi bolbe haña 
forsa”. - Salmo: 23 


Nos ta anuncia fayecimento di: 
Dulce Maria 
Desbarida 
*14-12-1928 - †30-06-2024 


Acto di entiero lo wordo anuncia despues. 


Bendicion y bondad di Señor ta compañami tur 
dia di mi bida, lo mi biba den cas di Señor henter 
mi bida largo. 


Cu inmenso tristeza na nos curason, pero 
conforme cu boluntad di Dios. 
Nos ta participa fayecimento di nos Mama, 
Wela, Ruman y Tanta stima: 


Almira Lorena 
Koolman 
Aruba *28-09-1947 – Hulanda †05-07-2024 


Acto di entiero lo wordo anuncia despues. 

Señor ta mi wardador, mi’n tin falta di nada 
Salmo 23 


Cu inmenso tristeza pero conforme cu boluntad 
di Dios, nos ta anuncia fayecimento di nos Rey: 


Sr. Dominico 
Polinario Bermudez 
Mihor conoci como Do/Omo DO. 
*04-08-1926 - †04-07-2024 


Na nomber di su 
Casa: 
†Theodora Bermudez-Tromp 


Yiunan: 
Ruben (Ben) y Sharine Bermudez-Felida 
†Dominico (Tico) Bermudez 
Rudolf (Dolfi) Bermudez y Joa Beke 
Alfredo (Freddy) y Soraida Bermudez-Maduro 
†Theodor (Win) y †Magriet Bermudez- 
Geerman 
Orlando (Lando) Bermudez y Maria Valencia 
Vargas 
Carlos (Caluchi/Calucho) Bermudez y Sandra 
Alzate Perilla 


Nieto- y nietanan: 
Ruben, Shuradyene, Kyra, Sharissa, Jeffrey, 
Patrick, Priscella, Giancarlo, Déanthony, 
Kyara, Arnalda, Karen y Jacqueline. 


Bisa nieto- y nietanan: 
Angeline, Alexander, Alexienne, Latysha, 
Serenity, Faryenne y Farensio. 


Rumanan: 
Francisca (Fan) Eckmeyer 
Theresa Eckmeyer 
†Emiliana (Mimi) Evertsz-Eckmeyer 
Filomena (Mena) Tromp-Eckmeyer 
†Jacintho (Chin) Eckmeyer 


Manera Ruman: Irmin Kingsale 


Swa y Cuñanan: 
Filomena (Mena) Orman-Tromp y famia 
†Estefanus (Pa) Tromp y famia 
†Juan Tromp y famia 
Margo Kock y famia 
Pina Figaroa y famia 
†Emiterio Webb y famia 
†Esteban Figaroa y famia 


Amigo/Amiganan di cas: 
Mena Orman-Tromp, Nel Bergrok, Edgar (Ga) 
Bergrok, Oscar (Osca) Bergrok y Elvis Holsman 


Bisiñanan di Boegoeroei, Amigo- y amiganan, 
primo- y primanan, comer y compernan, 
amigonan di piscamento y demas famia 
Bermudez, Croes, Daemen, de Cuba, 
Eckmeyer, Evertsz, Felida, Figaroa, Frank, 
Franken, Giel, Jeand’or, Kelly, Maduro, 
Possemis, Slikker, Tromp, Van der Bliek, 
Velasquez y Webb. 


Acto di Entiero lo tuma lugar diaranson dia 
10 juli 2024 na Misa Santa Ana na Noord y 
depsues lo Sali pa Santana Catolico di Noord. 
Nos Rey lo reposa for di 2or di atardi den misa. 


Despues di entiero nos lo no ricibi bishita di 
condolencia na cas. 


Nos disculpa cu si den e momento di nos 
tristeza nos lo por a lubida un famia/nomber. 


Laga tur loke ta spera mi ta bunita 
Laga tur locual cu mi 
encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa 
fayecimento di nos ser stima: 


Sr. Lodrico Briesen 
Mihor conocí como “Ludi” 
*04-09-1964 - †04-07-2024 


Su pareha: 
Evalyn Henriquez 


Yiu: 
Jack Briesen y Nathalie Pers 


Mama: 
†Ana Maria Briesen Heronimo 


Tata: 
†Melecio “Ale” Briesen 


Rumannan: 
†Jossy y Lourdes 
Amanda y Benito 
Doortje y Dino 
Edwin (Tico) y Miriam 


Suegra: 
Jean Wever y Ti Everon 


Suegro: 
Eduardo y Lena Henriquez 


Cuña: 
Roosmin y Careil Krosendijk 


Sua: 
Jeantino Everon y Priscilla 


Su futuro 
grupo di triathlon: 
Carley-Rose Krosendijk 
Jayren Heronimo 
Jerson Vrolijk 
Shatyana Geerman 


Su ihanan: 
Joanda Geerman Briesen, Jasmila Heronimo y 
Francis Growell 


Consuegros: 
Rudi y Els Pers 


Na tur e teamnan, seleccionnan y deporte cu e 
la forma parti di dje na Aruba y Hulanda. 


Tur subrino y subrinanan, primo y primanan, 
amigo y amiganan, bisiñanan, conocirnan, 
ex-coleganan y demas famia Briesen, 
Briezen, Heronimo, Henriquez, Everon, Croes, 
Krosendijk, Growell, Tromp, Gamarra, Dania, 
Kock, Geerman, Ras, Gomez, Loopstok, Dirksz, 
Boekhoudt, Feliciano, Erasmus, Maduro, Pereira, 
v/d Linden, de Mey, Wever, Ridderstap, Vrolijk, 
Nicolaas, Rosso, Penagos, Ramirez, Pers. 


Oportunidad pa condolencia lo ta Diaranson 10 
di Juli 2024 di 7.00 pa 9.00 pm na Aurora Funeral 
Home 


Acto di entiero lo ta Diahuebs 11 di Juli 2024 
di 2.00 pa 4.00 pm na Aurora Funeral Home. 
Cremashon lo tuma lugar den seno familiar. 


Famia ta pidi pa bisti color alegre. 
Disculpa nos si den nos tristesa nos por a lubida 
algun familiar, amigo of conocir. 


Agradecido na Señor nos Dios pa tur bendishon 
ricibi y pa por a comparti un bunita bida yena di 
amor y felicidad cu tur mi sernan keri. 


Conforme cu boluntad di Dios, famia ta anuncia 
fayecimento na edad di 96 aña di: 


Sra. Veronica Huberta 
Dirksz – Boekhoudt 
~ Janda ~ Oma ~ Jonka 
* 29-04-1928 - †05-07-2024 
Vuida di señor Marco Dirksz 


Yiunan: 
Gretha Maria y Esteban Thiel 
Yvonne Veronic y Anthony Lacle 
Astrid Zoibert Dirksz 
Winifrida Angrieta Dirksz 
Marco Roland Anthony (Renny) y †Choy Dirksz 


Nietanan: 
Nerissa Veronic Lacle y Lex Bouwer 
Josephine Antoinette Lacle y Robert Tromp 
Laura Jade Veronic Dirksz, Yuart Sleur y baby 
Jace Julian 


Nieto: 
Armand Antoine Lacle y Marielle Hordijk 


Rumanan: 
†Francisca (Lie) Boekhoudt 
†Juanita (Ninita) Boekhoudt 
†Alejandro (Janjo) y Betty Boekhoudt 
Hendrika Boekhoudt 
Vicente (Kees) y Solange Boekhoudt 


Sobrinonan: 
Raymond y Jaidy Boekhoudt y famia 
Mariska y Michael Lin y famia 
Alvin y Jessica Boekhoudt y famia 
Gwenny Lissapaly y famia 
Meredith y Richard Gibson y famia 
Tamara Boekhoudt 


Primanan di cas: 
Katrien Hernandez, Lucia de Freitas-Lacle y 
Ina van Ierland-Lacle 


Amistadnan: 
Judith, Lienchi, Roosje, Mena y Jaap, 
Jacintha, Vicky, Jasmine, Pedrito, Janine, 
Oswald y Cyrielle, Ebby y Noelle. 


Tur su ihanan, primo y primanan, su bisiñan y 
su demas famia: 
Dirksz, Boekhoudt, Thiel, Lacle, de Mey, 
Coronel, Hernandez, Luidens, Jansen, Wong, 
Bouwer, Tromp, Hordijk, Sleur. 


Un danki special na Sra. Sharlene Hassell y su 
team di verpleegsters na Wit Gele Kruis, Dr. 
Rasmijn, Dr. Petronilla, Dr. Weiser, y dokternan 
y verpleegsters di HOH B3. 


Ta invita tur famia, amigo, bisiña y conocirnan 
di nos kerida Mama y Oma stima, pa acto di 
despedida cual ta tuma lugar diahuebs 11 
juli 2024 di 9’or pa 11’or di mainta na Aurora 
Funeral Home y despues pa lugar di sosiego 
na Santana Catolico Pastoor Kraanwinkel na 
Paradera. 

“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu dolor na nos curason, pero conforme cu 
boluntad di Dios, nos ta participa fayecimento di 
nos ser stima: 


Patrick Alvin 
Arnold Thodé 
Cariñosamente yama “Boeboei” 
*25-09-1965 - †02-07-2024 


Na nomber di su: 
Casa: Johanna Thode-Enciso Ocaño 


Mama y Tata: 
Thersita Thodé-Tromp y †Hilario Thodé 


Yiu: Jonathan Thode 


Manera yiunan: 
Eniyojana Camacho 


Manera nieta: 
Hadasah Solano Camacho 


Rumannan: 
†Michael Thodé y Lilian Thode Werleman 
Aldrin Thodé y Deysi Thodé-Alarcon Guzman 


Manera ruman: Feli y Ronnie 


Swa y Cuñanan: 
Isaias Enciso 
Rodolfo Enciso y esposa 
Marisol Enciso y esposo 
Maruleida Enciso y esposo 
Emel Enciso y esposa 
Jose Enciso 


Omo y Tantanan: 
†Francisco Thodé, †Edna Thodé y Famia, Maria 
Elisabeth Tromp-Thodé y Famia, Francisco 
Abelino (Lino) Thodé y Telma, †John Ronald 
Thodé, Evaristo (Victor) Thodé y Famia, tJose 
Tromp y Famia, Emiliano Tromp y Famia, †Jacinto 
Tromp y Famia, Juliana Gil-Tromp y Famia, 
†Celpha Tromp, †Mariano Tromp y Famia, 
†Ascencion Tromp y Famia,†Eduardita Gil-Tromp 
y Famia, Clea Farro y Famia, †Antonio Farro 


Amiga(o)nan mas serca: 
Paola van der Biezen 
Tinchi Farro 
Felix Fermin 


Sobrino- y Sobrinanan: 
Lychael Thodé, Dylan Thodé, Sandrick Henriquez 


Primo- y Primanan stima y conocirnan, 
Compañero nan di futbol Hooiberg Vets, 
Coleganan di Clean Up Cleaning Services 


Demas Famia: Thodé, Tromp, Farro, Alarcon 
Guzman, Gil, . 


Condolencia lo tuma lugar na Aurora Funeral 
Home Diamars 9 di Juli 2024 di 7,or pa 9’or di 
anochi. 


Ta invita pa asisti na e acto di entiero cu lo tuma 
lugar Diaranson dia 10 di Juli 2024 di 2 or pa 4 or 
di atardi na Aurora Funeral Home. Cremashon lo 
tuma lugar den seno familiar 


Si den nos tristesa nos por a lubida un of otro 
familiar y conocir nos disculpa. 


Nos ta lamenta cu despues di entiero nos no por 
ricibi bishita di condolencia 


Laga tur loke ta spera mi ta bunita 
Laga tur locual cu mi 
encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 


Nos ta anuncia fayecimento di : 


Ramona 
Boekhoudt-Kelly 
Mihor conoci como: 
Tanchie, Mona y Dudu 
*05-10-1949 - †06-07-2024 


Mayornan: 
†Marcelino y †Luisa Kelly-Leon 


Casa: 
†Candido Boekhoudt 


Na nomber di su: 
Yiunan: 
Carlos Boekhoudt y Yethsy Poole 
Jessica y esposo Juan Carlos Ramirez 


Nietanan stima: 
Jesslyn y Jazmin Boekhoudt Ramirez 


Rumannan: 
†Pedro Kelly 
†Pascual Kelly 
†Marsila Kelly 
Maximon y Susana Kelly-Geerman 
Maria Kelly 
Filomena Kelly 
Salvador “Loy” Kelly 
Justina Kelly y Junior Tromp 
Mario Kelly y Lilian Hellement y yiu 


Mescos cu ruman: 
Modesto, Lucia, Martin, Elio, Jackelin, 
Gilbert, Marianita Geerman 


Sobrinonan: 
Natalie Tromp y Rigo Tromp, Fernando 
y Tanaika Tromp-Cleef, Samiah, Siarah, 
Jayden, Jayven, Yadi, Yuli 


Comadre: 
Luz Marina Rodriguez 


Bisiñanan: 
†Ismael, Gonnie, Mireya y famia 
Tony cu Carmen 


Cuña y swanan: 
Mathilda Paskel, 
Buchi Boekhoudt 
Juanita Boekhoudt 
Selsa Boekhoudt 
Chanita y Bea 


Demas famia: 
Kelly, Boekhoudt, Tromp, Ramirez, Leon, 
Hellement, Geerman, Rasmijn, Loepstok, 
Maduro, Rombly, Fingal, Thiel, Kock, van 
Cleef, Lampe 


Ta invita pa e acto di despedida cu lo 
tuma lugar diaranson 10 di juli 2024 na misa 
Inmaculada Concepcion na Sta Cruz di 9:00 
pa 11:00 am. Cremacion lo tuma lugar den 
seno di famia. 


“Señor ta mi wardador, mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso dolor na nos curazon Pero 
conforme cu Dios su boluntad nos ta anuncia 
fayecimento di nos ser stima: 


Rolando Lino Jacobs 
Miho conocí como “Roque of Cachip” 
*23-09-1958 - †07-07-2024 


Na nomber di su 
Mayornan: 
† Karel “Caballo” Jacobs y 
Antonia “Annie” Koolman 


Yiu: 
Marion Jacobs y famia na Hulanda 


Nietonan na Hulanda: 
Sophia, Felix y Jan Plas 


Rumannan: 
Sandra Jacobs y famia 
Carlos Jacobs y Famia 


Subrinonan stima: 
Danny, Joshwin, Chris, Rufat, Ruelle y Daisber 


Prima stima: 
Astrid y Killy Tromp y famia 


Tanta: 
Maria Lobbrecht y famia 


Primo y primanan, y demas famianan na 
Aruba, Hulanda y Corsou. 


Amigonan di infancia: 
Luis Tromp y famia 
Sergio Maduro y famia 
Robby Thomas y famia 


Amigonan: 
Erwin Geerman, Urvin Macaay, Val Peterson, 
Michel Kock, Magaly Webb, Stella Gonzalez, 
Stella Giel, Martha Winklaar, Marvel Dirksz, 
coleganan di casino y tur otro amigo cu ta 
hopi pa menciona. 


Teamnan: 
Dakota PX Volleyball, Boomerang Softball, FC 
Roma y Botica Santa Ana Bowling 


Gruponan: 
Los Parranderos y The Creators 


Demas famia: 
Jacobs, Plas, Koolman, Hoek, Lobbrecht, Hoo, 
Geerman, Croes y Krozendijk 


Nos disculpa si den nos tristesa nos por a lubida 
algun famia of amigo. 


Ta invita tur famia, amigo, bisiña y conocirnan 
pa compaña nos na e acto di despedida 
y cremacion cual lo tuma lugar na Aurora 
Funeral Home diabierna 12 di Juli 2024 di 6pm 
pa 9pm. Cremacion lo tuma luga den seno 
familiar 


Nos ta lamenta cu despues di entiero nos no 
por ricibi bishita di condolencia na cas. 


